OneDrive on ilmainen verkkotallennustila, joka tulee Microsoft-tilisi mukana. Tallenna tiedostosi OneDrive-kansioihin, niin voit käyttää niitä mistä tahansa tietokoneesta, tabletista tai puhelimesta.\nJos sinulla on Microsoft 365-tilaus, saat käyttöösi lisäominaisuuksia ja ylimääräistä pilvitallennustilaa, joilla voit käyttää, muokata ja käsitellä tiedostoja ja valokuvia kaikilla laitteillasi sekä säilyttää tiedostot suojattuina. Hae lisätietoa Microsoft 365:ssa.\nKerrataanpa OneDrive-perusasiat. Kun olet valmis oppimaan lisää, voit tutustua OneDriven ohjekeskukseen, josta saat tietoja mm. tiedostojen hallinnasta ja jakamisesta, synkronoinnista, työskentelystä eri laitteissa, tallennuksesta ja vianmäärityksestä.\nJos haluat käyttää tiedostoja OneDrivessa, avaa Resurssienhallinta. Napsauta OneDrive-kansiota (siinä on pilvikuvake ), ja näet kansiossa olevat tiedostot. Jos haluat tarkastella OneDrive-kansiota tai -tiedostoa verkossa, napsauta sitä hiiren kakkospainikkeella ja valitse Näytä verkossa.\nJos haluat tallentaa käsittelemäsi tiedoston OneDriveen, valitse OneDrive-kansio tallennussijaintien luettelosta. Jos haluat siirtää tiedostoja OneDriveen, avaa Resurssienhallinta ja vedä tiedostot sitten OneDrive-kansioon.\nHaluatko nähdä OneDriven toiminnassa? Katso näissä artikkeleissa saatavilla olevat videot:\nLataa valokuvat ja tiedostot\nSynkronoi tiedostot OneDrive-synkronointiohjelmalla Windowsissa\nLöydät lisää harjoitusvideoita OneDriven ohjekeskuksesta.\nEikö sinulla ole Internet-yhteyttä? Ei hätää.\nOneDriveen tallennetut tiedostot ovat käytettävissä verkossa osoitteessa OneDrive.com sekä offline-tilassa tietokoneella. Näin voit avata ja muuttaa tiedostoja myös silloin, kun et ole yhteydessä Internetiin. Kun muodostat yhteyden uudelleen, OneDrive päivittää verkkoversioihin offline-tilassa tekemäsi muutokset.\nOffline-tiedostot ovat käteviä, kun käytössäsi ei ole Internet-yhteyttä. Ne vievät kuitenkin tietokoneen tallennustilaa. Kun otat käyttöön Tiedostot tarvittaessa -toiminnon, voit valita, mitkä tiedostot ovat aina käytettävissä paikallisesti laitteessasi ja mitkä ovat käytettävissä vain, kun olet yhteydessä Internetiin. Lisätietoja tiedostojen tai kansioiden merkitsemisestä offline-käyttöä varten tai vain verkkoyhteydellä käytettäväksi saat sivulta Tietoja OneDriven Tiedostot tarvittaessa -ominaisuudesta.\nResurssienhallinnan kuvakkeet ilmaisevat offline-kansioiden ja -tiedostojen synkronointitilan.\nOn synkronoitu verkkoversion kanssa.\nTietokoneessa olevaa versiota ei ole synkronoitu. Jos haluat selvittää syyn tähän, siirry tehtäväpalkin oikeaan reunaan ja valitse Näytä piilotetut kuvakkeet -nuoli. Paina pitkään (tai napsauta hiiren kakkospainikkeella) OneDrive -kuvaketta ja valitse sitten Näytä synkronointiongelmat. Lisää vihjeitä on ohjeaiheessa OneDriven synkronointiongelmien korjaaminen.\nOneDriven käytön aloittaminen -e-kirjasta saat lisätietoja siitä, miten voit luoda ja jakaa Office-tiedostoja OneDrive-sivuston kautta sekä hankkia sovelluksia, joilla voit synkronoida ja muokata tiedostoja liikkeellä ollessasi.


Laminaatti ja asuminen: Ominaisuudet\nInnovatiivisia ideoita kotiin\nLOGOCLIC® -laminaattilattia ´ei vakuuta ainoastaan ainutlaatuisella mukavuudellaan, vaan myös innovatiivisella teknologiallaan, tehokkailla ominaisuuksillaan ja hienoilla ideoilla – kuten esim. sähköisiä latauksia ja purkauksia estävällä antistaattisuudella. Tai integroidulla askeläänieristyksellä, joka vaikuttaa positiivisesti huoneen ääniin eikä asennuksessa tarvita mitään lisämateriaaleja. Kaikki LOGOCLIC® -tuotteet ovat valonkestäviä, tahroja hylkiviä, ne kestävät hyvin suuriakin painoja ja ovat uskomattoman lujatekoisia. Aitoa laatutyötä todellakin – eikä syyttäkään, sillä kaikki LOGOCLIC® -tuotteet valmistetaan Saksassa. Siis todellakin hyviä ideoita!\nSilentos – Hiljainen lattia kävelyläänieristyksellä\nLaminaatti, joka kuulostaa kävellessä aivan kuin massiivinen puulattia? Ei ongelmaa LOGOCLIC® Silentos lattialla! Ohut, 0,3 mm:n vahvuinen termoplastinen pinnoite tekee sen mahdolliseksi, sillä se muuttaa yksinkertaisesti osan äänienergiasta lämpöenergiaksi. Vaikka kerros on ohuen ohut, se vähentää kuitenkin askelten ääniä 50 %*, t.s. yli 10 dB. Ei yksistään asumisilmapiiri muutu viihtyisämmäksi – asennus on helpompaa, edullisempaa sekä ympäristö- ystävällisempää: Soveltuu kaikille lattialämmityksille.\nAua! Kukapa tätä ei tuntisi: Tartut viattomasti ovenkahvaan ja saat samalla "sähköiskun". Tämän harmittoman, mutta epämiellyttävän sähköisen purkaukseen syy on elektrostaattinen lataus. LOGOCLIC® on varustettu virallisesti sertifioidulla antistaattisuus-järjestelmällä, joka huolehtii siitä, että sähköisiä latauksia tai purkauksia ei tapahdu, koska laminaatin sähkönjohtavuus on aina maadoitettu, laminaatin sähköinen lataus on aina neutraali ja muihin pintoihin koskettaessa sellaisia latauksen purkauksia ei enää voi tapahtua. Eikä säikähtymistä tai "pistelyä".\nKaakeli- ja luonnonkivikuvioinen LOGOCLIC® on laminaatti, jossa kuvio ja toiminnallisuus yhdistyvät ainutlaatuisella tavalla. Luonnonmukainen ura ympärimenevällä aidon näköisellä U-uralla luo asumiseen tunnelman, joka muistuttaa merenrannalla vietettyä lomaa. Ristiin suoritettu asennus antaa lattialle aidon kaakelin tunnun.\nLOGOCLIC® -laminaattilattian pitkittäissivu ei ole vakuuttava ainoastaan laadukkuudellaan ja yksinkertaisella asennustekniikallaan, vaan antaa tiloihin myös suurpiirteisen vaikutelman. LOGOCLIC® -laminaattilattiat kaikilla sivuilla varustetuilla V4-urilla muistuttavat aitoja puulattioita. Urat antavat laminaattilattioihin mukavan lankkupiirteen ja ainutlaatuisen vaikutelman.\nSilentos Pro – Hiljainen lattia kävely- ja askeläänieristyksellä\nMassiivisissa puulattioissa on samanlainen "saundi": Kävellessä se kuulostaa pehmeältä, lämpimältä ja viihtyisältä. Teho, minkä laminaatti saavuttaa vain harvoin – kuitenkin se on mahdollinen, kun käytät LOGOCLIC®-tuotetta, kuten Ambienta. Ne on varustettu erityisellä kävely- ja askeläänivaimennuksella.\nNeverending – Keskeytymätön lankkuoptiikka\nKeskeytymätön asennus saadaan aikaan jatkamalla asennusta seuraavalla rivillä edellisen rivin laudan loppukappaleella. Lautojen melkein näkymättömät poikittaisurat ja pitkittäiset V-urat antavat huonetilalle suurentuneen vaikutelman. Lattia on aidon puulattian näköinen.\nLOGICLIC®-tuotteissa on ne ominaisuudet\nHelppohoitoinen, pölyä ja tahroja hylkivä\nPalavan savukkeen kestävä: Palojälkiä ei synny. Lisäksi LOGOCLIC®-laminaattilattia ei syty palamaan helposti.\nValonkestävyys: LOGOCLIC® -laminaattilattiat eivät haalistu auringonvalosta.\nHiljainen: Erityinen eristys ja pinnoitus vähentävät kävelyäänien kuulumista.\nLuja: LOGOCLIC® -laminaattilattiat kestävät kolhaisut, eivät naarmuunnu tai kulu.\nAntistaattisuus: LOGOCLIC® -laminaattilattioihin integroitu ja sertifioitu antistaattisuus-järjestelmä huolehtii siitä, että epämiellyttäviä sähköisiä purkauksia ei synny.\nLuonnollinen: LOGOCLIC® -laminaattilattiat ovat 95 % puuta.\nAllergikoille soveltuva: Kiinteän ja tiiviin pinnan ansiosta LOGOCLIC® – laminaattilattiat eivät tarjoa allergioita aiheuttaville mikro-organismeille minkäänlaisia lisääntymismahdollisuuksia.


Orpo torppaa julkisen talouden pelivarakeskustelun: "Syytä katsoa pystytäänkö finanssipolitiikan linjaa hieman kiristämään" - Suomenmaa.fi\nOrpo torppaa julkisen talouden pelivarakeskustelun: "Syytä katsoa pystytäänkö finanssipolitiikan linjaa hieman kiristämään"\nOlli Kuivaniemi / STT\t 12.12.2017 16:49 , muokattu 12.12.2017 17:00\nValtiovarainministeri Petteri Orpo (kok.) ei ole valmis tinkimään finanssipolitiikan linjasta mihinkään.\nSuomen talouden kasvuennusteita on tänä vuonna ruuvattu ylöspäin pitkin vuotta, ja keskustelu julkisen talouden mahdollisesta pelivarasta on lämmennyt.\n– Mieluumminkin syytä olisi tällaisena aikana katsoa sitä pystytäänkö finanssipolitiikan linjaa kiristämään hieman. Jokainen ymmärtää sen, että silloin kun on hyvä aika pitäisi päästä sille puolelle, että saadaan jotain jäämään säästöön, eikä hyväksytä sitä, että eletään edelleen velaksi suhdanteen huipulla, Orpo sanoi tänään.\nEnsi vuoden budjetti on vielä eduskunnan rattaissa, mutta julkisuudessa on käyty jo kannunvalantaa tulevista vuosista.\nOrpon mukaan ensi vuonna budjetti seuraavalle vuodelle tullaan rakentamaan kehyksestä kiinni pitäen.\nMenoja ei lähdetä lisäämään, mutta Orpon mukaan kehyksen sisällä on jonkun verran liikkumavaraa.\nOrpon mukaan liikkumavaran määrä ratkeaa lopullisesti vasta sitten, kun nähdään pakolliset asiat, mihin rahaa menee.\n– Peruslinja kokoomuksella on näihin asioihin se, että luultavasti suhteellisen vähäinen liikkumavara pitäisi käyttää koulutukseen, työllisyyteen, talouskasvun vahvistamiseen keskipitkällä aikavälillä, Orpo sanoi.\nViikonloppuna Orpo väläytteli Ylellä haluavansa, että viimeistään seuraavan hallituksen aikana kaikki 5-vuotiaat lapset pääsevät maksuttoman varhaiskasvatuksen piiriin puolipäiväisesti.\nTänään Orpo sanoi varhaiskasvatusväläytyksestään, että täytyy arvioida onko se mahdollista nyt.\nOrpon mukaan asian pitäisi olla pöydällä viimeistään seuraavissa hallitusneuvotteluissa.\nbudjetti kiristys orpo


Tiimiakatemia | Esseepankki » Taivas plus helevetti part 2\nTaivas plus helevetti part 2\nKirja: Taivas + Helvetti vol.2\nKategoriat: 3.1. Yrittäjien elämänkertoja ja yritysten historioita, 7.4. Tulevaisuuden mahdollisuudet\nUskomattomia tarinoita onnistumisista ja tiestä joka vei yrittäjät äärimmilleen rajojensa yli. Jokaisen tarinan kohdalla herää kysymyksiä, miten olisin itse toiminut ja olisiko minusta ollut siihen. Vaikka kirjan kootut tarinat tartuttavat innostusta ja motivaatiota, ovat ne silti jokaisen omia tarinoita. Kertomukset jokaisen omista kokemuksista sisältävät samoja menestykseen vaadittavia elementtejä, kuten työnteon, intohimon ja luovuuden olla luovuttamatta.\n”Genius is 1% inspiration and 99% perspiration.” – Thomas Edison\nUskon ihmisen kykenevän uskomattomiltakin näyttäviin suorituksiin jo näiden kolmen elementin avulla: tekeminen, intohimo ja luovuus. Löytämällä oman intohimonsa, eli kiinnostuksensa jotain asiaa kohtaan rakkaudesta lajiin ideologian kautta, voi kuka tahansa puskea tiensä menestykseen. Mutta pelkällä intohimolla ei pärjää, vaan menestys vaatii suurimman osan hikoilua, eli työtä. Tässä voisi uskoa että laiskat ihmiset karsiutuisivat pois, mutta minä en ole sitä mieltä. Ilman laiskoja ihmisiä olisimme vielä kivikaudella. Jos olet aina valmiina tekemään vaaditun työmäärän, ei sinulla ole koskaan aikaa jäädä keksimään helpompaa ja tehokkaampaa työtapaa. Laiskuus on siis luovuutta tehdä vaadittu työmäärä vähemmällä vaivalla. Mieleeni tulee vasta uutisissa mielipiteitä jakanut artikkeli koodaajasta, joka koodasi itselleen ohjelman tekemään kaiken työn puolestaan. Ihmiset haukkuivat häntä laiskaksi, kun taas toiset ylistivät neroksi. Oma mielipiteeni on että hän on molempia. Nero hän todellakin on keksiessään tavan tehdä työstä helpompaa, mutta laiska myös jos hän ei suuntaa vapaaksi jäänyttä aikaansa rajojensa rikkomiseen. Kultainen keskitie laiskuuden/luovuuden ja hikoilun/työnteon välillä on siis ihanne paikka. Aina tulisi löytää itsensä epämukavuus alueelta ja samalla löytää keino tehdä siitä omanlaisensa mukavuus alue. Tässä jää siis intohimo ja inspiraatio aika vähäiselle osalle, kun laskemme luovuuden laiskuuden kautta osaksi työprosessia.\nMitä sitten kun on löytänyt intohimonsa ja inspiraationsa jotain asiaa kohtaan? Uskallus lähteä seuraamaan tätä uutta tietä kaikkine esteineen on se mikä synnyttää näitä uskomattomia tarinoita. Uskallus toteuttaa itseään, omia ideoita ja puskea eteenpäin luovuttamatta ovat minusta jokaiselle erittäin suuria haasteita, etenkin suomalaisille. Suomessa sanonnatkin ovat monesti epäkannustavia tekemisen suhteen. ”Se joka kuuseen kurkottaa se katajaan kapsahtaa” ”Itku pitkästä ilosta” ”Eivät asiat tekemällä parane”. Suomalaisen perus asenne olla vaatimaton ja tehdä työtä josta pääsee valittamaan, tuntuu olevan kuin eroon pääsemätön kansanperimä. Vieläkin jo peruskoulusta asti pyritään kitkemään lasten intohimo ja uskallus kokeilla rajoja. Lapsen nauttiessa piirtämisestä opettajat kannustamisen sijaan kertovat työn hedelmän olevan tyydyttävän tasoa ja kertovat ettei hänestä mitään taiteilijaa ole tulossa. Jos et ole luonnollisesti lahjakas jossain pienestä lähtien, tyrmätään jokainen tulevaisuuden unelmasi jo heti alkuunsa. Mistä siis löytää uskallusta itsensä toteuttamiseen? Minusta vastaus piilee kokeilemisessa, kannustamisessa ja uskomisessa muihin, sekä itseensä.\nTiimiakatemialla onkin hyvä kannustava ilmapiiri, jossa pääsee kokeilemaan ja testaamaan rajojansa, ilman että jokaista tekemistäsi arvosteltaisiin kriittisesti. Munaaminen on ennemminkin kannustavaa ja suositeltavaa oppimisen merkeissä. Jos tyrit, ota opiksi ja kokeile uudestaan. Tiimin tuki ja yhteisön kannustava ilmapiiri tuovat mahdollisuuden jokaiselle itsensä toteuttamisen kautta intohimonsa löytämiseen. Käytännössä tiimin sisällä tämä toimii ennakkoluuttomuutena toisen unelmia kohtaan ja pienenä tönäisynä tekemisen suuntaan. Rohkeutta on tavoitella unelmaansa, mutta myös auttaa toista uskaltamaan tavoitella omaansa.\nIlman toista ei ole toisen menestystä\nMielenkiintoinen lause. Yksin ei pitkälle pääse, vaikka suomalaisen yrittäjän tie onkin yksinäinen. Yrityksen puolelta katsottuna lause viittaa kilpailukykyyn ja siihen miksi yritykset menestyvät kilpailutetulla alalla. Tiimin osalta katsottuna tykkään ajatella lausetta kahdelta kantilta. Ilman toista tiimiä ei ole toisen tiimin menestystä. Tällä tarkoitan nykyistä tilannettamme Driimin ja Bisneran välillä. Meillä on eräänlainen harmonia toisilta oppimisen suhteen. Toki yritysten välillä on se vaadittu kilpailu vietti, mutta sekin on vain tervettä kilpailua. Otamme opiksemme toisten virheistä, kummankin kuitenkin ollessa omanlaisensa ”yksilö”. Toinen tapa ajatella lausetta on tiimin sisäinen tapa käsitellä asioita. Ilman toista ei ole toisen menestystä, tarkoittaen toinen toisensa haastamista, puskemista ja kannustamista. Innolla haluan nähdä pysyykö tämä asenne loppuun asti ja miten se näkyy omassa arkielämässä ystävien ja perheen seurassa. Jos ei muuta käteen jää niin sitten tämä: Jokainen tekee oman tarinansa, mutta on hauskaa olla osana muiden tarinoita. Pyrinkin siis kylvämään kannustavaa ilmapiiriä ympärilleni ja kitkemään negatiivista suhtautumista toisten unelmia kohtaan, niin arjessa kuin työelämässä. Pyrin tarjoamaan apuani toisten painiessa uskalluksen kanssa, sekä haastan heitä menemään pidemmälle. Haluan saada ympärilläni olevat kukoistamaan. Se on intohimoni.


GigaVaasa-tehdasalue mahdollistaa mittavien akkutehdashankkeiden käynnistymisen kesällä 2018 - Vaasa Parks\n- Energian varastointiin ja akkuihin liittyvä markkinatilanne ja teknologiamurros on edennyt kuluvana vuonna jopa ennakoitua nopeammin. Olemme samalla tehneet GigaVaasa-työtä laajalla rintamalla pystyäksemme tarjoamaan alan yrityksille maailmanluokan toimintaympäristön. Olemme avanneet suoria kontakteja akkutehdastoimijoiden suuntaan. Vaasan seudulle on syntymässä Euroopan mittakaavassa ainutlaatuista alan osaamista. Meillä on nyt valmiudet ottaa vastaan isojakin investointeja eri puolilta maailmaa, Vaasan kaupunginjohtaja Tomas Häyry toteaa.\nAkkutehtaan rakentamiselle on keskeistä riittävän suuri tontti ja siihen liittyvät muut toiminta-edellytykset. Vuoden 2017 alussa Vaasan seudulla tunnistettiin neljä mahdollista sijaintipaikkaa, joista Vaasan lentokentän takana oleva alue valittiin jatkotyön kohteeksi muun muassa hyvien logististen edellytysten ja aikataulusyiden vuoksi. Mustasaaren ja Vaasan yhteinen noin 400 hehtaarin NLC Vaasa-alue oli jo kaavoitettu osayleiskaavatasolla. Vaasan kaupunki alkoi vuoden alussa selvittää myös lentokentän itäpuolisen noin 500-600 hehtaarin NIA-alueen soveltuvuutta suurteollisuus- ja akkutehdasalueeksi.\n- Nopean toimintamme vuoksi voimme nyt julkistaa GigaVaasa-hankkeen sijainnin, laajuuden sekä aikataulun. Tällainen satojen hehtaarien T/Kem-kaavamerkinnän mukainen akkutehtaille soveltuva yhtenäinen alue, jolla on lisäksi logistisesti erinomainen sijainti Suomen akkuraaka-aineiden keskellä, on ainutlaatuinen Pohjoismaissa ja koko Euroopassa, toteaa toimitusjohtaja Ulla Mäki-Lohiluoma Oy Vaasa Parks Ab:stä.\nGigaVaasan maankäytön kehittämisen selvitysalueen laajuus on noin 1000 hehtaaria. Kaavoitettavat alueet jakautuvat Mustasaaren puolella noin 200 hehtaarin NLC Vaasa-alueen (NLC= Nordic Logistic Center) kortteleihin sekä Vaasan puolella noin 400-500 hehtaarin NIA-alueeseen (New Industrial Area). Molempien alueiden kaavoituksiin ja YVA-prosessiin (YVA= ympäristövaikutusten arviointi) liittyvät luonto- ja muut selvitykset käynnistettiin jo maaliskuussa. Kaavoitukset sekä osayleis-kaavojen että asemakaavojen osalta ovat käynnissä siten, että ne tulevat nähtäville molemmissa kunnissa vielä tämän vuoden aikana.\nLiite 1: Havainnekuva GigaVaasa-alueesta. Liite 2: Ilmakuva alueesta.\n- Mustasaaren kunta lähti valmistelemaan NLC Vaasa-alueen osayleiskaavan muutosta akku-tehdasalueille sopivaksi jo keväällä akkutehdastoimijoiden hakukriteereiden mukaisesti. Oli helppo toimia nopeasti, koska alueella on tehty mittavia maanhankintoja jo melkein kymmenen vuoden ajan NLC-yhteistyön tuloksena. Valmiina oli myös nyt päivitettävä osayleiskaava. Muuten meillä ei olisi ollut valmiutta tarjota akkutehtaalle näin hyviä alueita näin nopeasti. Tämä tuo hankkeelle selvää kilpailuetua. Muutaman vuoden takaa oleva yhteistyöhanke osoittautui yllättävän kauaskantoiseksi. Olemme ottaneet maankäytön valmistelutyössä mukaan myös liitosalueet viereisen Tuovilan sähköaseman kantaverkkoon asti. Olemme edelleen valmiit reagoimaan hyvinkin nopeasti asiakkaiden tarpeiden ja aikataulujen mukaan, toteaa Mustasaaren kunnanjohtaja Rurik Ahlberg.\n- Työ on edennyt kaikilta osin asetettujen tavoitteiden mukaisesti ja olen todella tyytyväinen kaupungin teknisen viraston ja muiden virkamiesten venymiseen tässä tärkeässä asiassa. Olemme olleet erittäin iloisia myös valtion viranomaistahojen yhteistyöstä valmistelun kaikilla osa-alueilla. Haluankin kiittää mm. Aluehallintoviraston, ELY:n, Tukesin, Pelastustoimen sekä Ympäristöministeriön yhteyshenkilöitä rakentavasta ohjauksesta sekä arvokkaista neuvoista, toteaa kaavoitusjohtaja Päivi Korkealaakso Vaasan kaupungilta.\n- Teknisten valmiuksien ja viranomaislupien lisäksi hankkeessa on tärkeää sen hyväksyttävyys kaikilla eri tasoilla. Tässäkin suhteessa menemme täysillä eteenpäin, Vaasan seutu on ollut yksissä tuumin akkutehdashankkeen takana heti sen julkistamisesta lähtien, Häyry sanoo.\nVaasan lentokentän koillispuolella, osin Vaasassa ja osin Mustasaaren kunnassa, rajoittuen lännessä lentoasema-alueeseen, koillisessa rautatiehen sekä kaakossa Tuovilan kylään\nNoin 1000 hehtaaria (10 000 000 m², 10 km²)\nVaasassa noin 500-600 hehtaaria, Mustasaaressa noin 300 hehtaaria\nEri kokoisia tontteja, suurimmat 100-150 hehtaaria (1 000 000 m²-1 500 000 m²)\nJopa 30-50 hehtaaria (300 000 m²-500 000 m²)\nYVA-ohjelma nykytilaselvityksineen, valmistuminen 12/2017\nKuvamateriaalia voi pyytää Jenna Hoffrénilta, p. 0400 282 440, jenna.hoffren@vaasaparks.fi\nLiite 3: Karttakuva alueesta. Liite 4: GigaVaasa -mainos ja yhteistyökumppanit.


Kreikka.net • katso viestiketjua - Lyhyet vaellusreitit Votsalakian lähellä(lapsi kyydissä)\nLyhyet vaellusreitit Votsalakian lähellä(lapsi kyydissä)\nKirjoittaja hipsukka81 » 25.07.2011, 20:09\nKetjun saa sulkee jos on jo, ku en olevinaan löytäny. Eli meillä olis kiinnostuksena käydä joku pieni vaellus, ihan vaikka tunti pari siis ja lapsi kulkis Manducassa selässä kun siinä viihtyy. Reitti olis silti hyvä olla suht helppo etten sitten kompuroi siellä lapsi kyydissä , muutoin ei amatöörejä kumminkaa vaellushommissa olla. Onko kellä tietoa? Tai sit joku kiva kävelyreitti ei mikään lenkkipolku kumminkaan, joku missä olis maisemaa tms.\nRe: Lyhyet vaellusreitit Votsalakian lähellä(lapsi kyydissä)\nKirjoittaja Ålands Tapsa » 25.07.2011, 20:27\nVotsalakiasta kävelette kohti Pythagoran luolia ja sitten parin kilometrin jälkeen vasemmalle (muistaakseni kyltissä lukee Evangelistria Monestary) niin tien päästä lähtee polku/vaellusreitti kohti Kerkis-vuoren huippua. Ei tarvitse kiivetä huipulle asti, matkalla on juuri se Evangelistria luostari, se ehkä on sopiva "kääntöpaikka" lapsen kanssa. Olen itse käynyt siellä ja muistikuvani mukaan se ei ole kovin "kova" vaellus.\nKirjoittaja hipsukka81 » 26.07.2011, 10:42\nOk, kiitos! . Periaatteessa saa se olla haastavampiki, lapsi on kumminki sen verran "pieni" että ei itse kävele vaan menee selkäkyydillä joko hereillä tai päiväunilla. Pitää tutustua sitten tuohon riettiin vaikutti mielenkiintoiselta! Muistatko onko tuo reitti paahteinen vai onko varjoa minkä verran..? Saahan sieltä tietysti poiskin käännyttyä jos liian kuumaks pikkumiehelle äityy porotus. Aamustahan me se kumminki olis käyty..\nKirjoittaja Ålands Tapsa » 26.07.2011, 11:21\nSe on avointa maastoa joten aurinko kyllä porottaa kunnolla. Kannattaa lähteä, kuten sanoit, aamulla. Menomatkalla voi kantaa lasta etupuolella ja takaisin tullessa selässä niin hän välttyy kovalta auringon paisteelta aamulla/aamupäivällä. Sinne tulee muuten n. 5 km per suunta josta vasta se loppuosa ennen luostaria on polkua, alkupää tavallista asfaltti/betoni/hiekkatietä. Mukavaa lomaa ja vaellusta, itsellä on jo tämän kesän Samoksen loma takana (11.-27.6. Samoksella ja 27.-30.6. Ateenassa). Ensi vuonna taas kesäkuun alkupuolella.\nKirjoittaja Anitra » 26.07.2011, 17:47\nMe mentiin tuo reitti mistä Tapsa on kertonut. Itse en jaksanut loppuun asti, mieheni meni kyllä. Parkkeerasin itseni yhteen varjoisaan paikkaan, siinä oli jotain rakennuksia. Kaunista siellä on todella, lähdimme Votsalakiasta heti aamulla varhain, ajoimme hotellilta autolla parkkipaikalle.\nSilloin oli erään maalaistalon luona vihainen koira... lieneekö nyt. Haukkui julmetusti mutta ei sentään käynyt kiinni.\nTarkkaan en kaikkia yksityiskohtia, siitä tulee nyt elokuun lopulla 3 vuotta ja sen jälkeen on käyty paikassa jos toisessakin.


Rokottaminen pitää terveenä - Lähiapteekit\nRokottaminen pitää terveenä\nRokotuksia luonnehditaan modernin lääketieteen ihmeiksi. Niiden avulla monien tautien, kuten isorokon ja kurkkumädän, leviäminen on saatu aisoihin. Suomessa rokotusten kattavuus on hyvä ja voimme olla ylpeitä maailman parhaisiin kuuluvasta rokotusohjelmastamme. Useimmat haluavat ottaa myös koronarokotteen.\nRokotesuoja on keskeinen osa hyvinvoinnista huolehtimista. Rokotusten ja rokotusohjelmien hyödyt ovat lääketieteellisesti kiistattomia niin itselle kuin koko yhteisölle. Suomessa rokotusten ansiosta useat taudit ja niiden jälkitaudit sekä komplikaatiot ovat nykyään hyvin harvinaisia tai ne ovat hävinneet kokonaan.\n– Moneen tartuntatautiin rokotus on paras ja kustannusvaikuttavin keino ehkäistä sairastumista ja jälkitauteja. SARS-CoV-2 ei tee tähän poikkeusta. Vaikka hyvä ravitsemus, puhdas vesi ja hygieeniset ja väljät asumisolosuhteet ovat tärkeitä, eivät ne yksin pysty ehkäisemään tarttuvilta taudeilta, kuten nyt olemme nähneet covid-19-pandemiassa, ylilääkäri Hanna Nohynek Terveyden ja hyvinvoinninlaitoksen (THL) terveysturvallisuusosastolta sanoo.\nNohynek toteaakin, että todennäköisesti keskuudessamme jyllää jatkossakin jokin taudinaiheuttaja, jota vastaan voimme taistella parhaiten rokotusten avulla.\n– Tämä johtuu myös siitä, että ihminen on omalla toiminnallaan vähentänyt biodiversiteettiä, ja hyödyntää eläimiä tavalla, joka altistaa epidemioiden syntymiselle. Erilaisia influenssaviruksia on aina pelätty ja odotettu pandemiaviruksinakin, mutta SARS-CoV-2 on esimerkki siitä, että muutkin virukset kykenevät aiheuttamaan pandemioita, Nohynek selittää.\nRokottamisen avulla olemme päässeet eroon monista tarttuvista taudeista. Esimerkiksi isorokko saatiin juurittua 1970-luvulla. Hyvän rokotuskattavuuden vuoksi myös jäykkäkouristus ja kurkkumätä sekä vihurirokko ja sikotauti ovat harvinaisia. Lisäksi Hib-tauteja, kuten kurkunkannen ja aivokalvontulehdusta, esiintyy meillä hyvin vähän.\n– Poliota on yritetty juuria jo muutaman kymmenen vuoden ajan, mutta siinä ei olla vielä onnistuttu. Myös tuhkarokon osalta on ollut vaikeuksia ja todennäköisesti juurimisesta joudutaan luopumaan ja keskitymme eliminaatioon.\nNohynek toteaakin, että kansallinen rokotusohjelmamme on hyvin laaja ja rokotuskattavuutemme on maailman parhaita. Tästä voimme olla ylpeitä. Hän kuitenkin toivoo, että influenssarokotteita ja papilloomavirusta vastaan annettavia HPV-rokotteita otettaisiin nykyistä enemmän. Papilloomavirus aiheuttaa muun muassa kohdunkaulan syöpää.\nKORONA KURIIN KAIKKIALLA\nRokottaminen on ainoa keino myös koronaepidemian taltuttamisessa. Nohynek tähdentää, että nykytiedon mukaan koronan mRNA-rokotteet ovat erittäin tehokkaita kaikenikäisillä.\n– Sitä, kuinka hyvin rokote suojaa viruksen tartuttamiselta, emme vielä tiedä. Voimme loogisesti päätellä, että jos ihminen ei sairastu, hän ei myöskään oireile eikä juurikaan levitä virusta ympärilleen, mutta SARS-CoV-2 viruksen kohdalla tiedämme, että myös oireettomana ihminen voi levittää virusta. WHO:n pääjohtajan mukaan olemme turvassa vasta sitten, kun kaikki ovat turvassa. Itse kannan huolta siitä, milloin köyhät ja keskitulotason maat saavat koronarokotteita. Epidemian sammuminen perustuu siihen, miten hyvin virus saadaan aisoihin kaikkialla maailmassa, ei vain rikkaissa maissa, Nohynek muistuttaa.\nMeneillään oleva rokotusjärjestys perustuu meillä valtioneuvoston hyväksymään kansalliseen covid-19- rokotusstrategiaan. Perusterveet työikäiset ovat rokotusvuorossa näillä näkymin myöhemmin keväällä tai kesällä, riippuen siitä, miten nopeasti saamme rokotteita maahan.\n– Rokotusjärjestys on tehty lääketieteellisen riskinarvion perusteella. Ei auta muu kuin odottaa omaa vuoroa, koska välistävedon mahdollisuuksia ei ole. Kun koronarokotteita tulee vapaille markkinoille reseptituotteina, tilanne muuttuu, mutta siihen menee aikaa.\nLÄHES KAIKKI HALUAVAT ROKOTUKSEN\nSuomessa suhtaudutaan pääosin myönteisesti rokottamiseen, vaikka epäilijöitäkin aina löytyy. THL:n erikoistutkija Jonas Sivelä toteaa myös koronarokotehalukkuuden olevan meillä korkealla tasolla.\n– Luottamus rokotteisiin, terveydenhuoltojärjestelmään ja -viranomaisiin on asia, joka vaikuttaa paljon siihen, haluaako ottaa rokotteen vai ei. Nykytiedon valossa tämänlainen luottamus on Suomessa yleisesti ottaen hyvällä tasolla. Seisomme siis hyvällä pohjalla.\nSivelä toteaa, että rokotuspäätökseen vaikuttaa lopulta moni asia, eikä pelkästään se, että olisi vain rokottamista vastaan.\n– Käytännön seikat, kuten palveluiden vaivattomuus, voivat vaikuttaa siihen, ottaako rokotteen vai ei. Täytyy muistaa, että rokotusvastaisuutta esiintyy maailmalla, esimerkiksi USA:ssa paljonkin, emmekä me elä umpiossa täällä Suomessa. Netin kautta väärä tieto leviää nopeasti. Rokotusvastaisuuteen tai -epäröintiin liittyvää riskiä ei kannata vähätellä. Tilannetta täytyy seurata ja mahdollisiin kysymyksiin vastata, hän miettii.\nLisää rokotusinformaatiota: www.thl.fi, www.rokotustieto.fi


Sante, Hiuksiin jätettävä hiustenhoitoaine, 150 ml\nSante, Hiuksiin jätettävä hiustenhoitoaine, 150 ml -30%\nSuojaa ja kosteutta hiuksillesi!\nHoitovaahto Balm Care on hiuksiin jätettävä kosteuttava ja suojaava hoitovaahto. Käytetään joko sellaisenaan tai lisähoitoaineena pesun jälkeen. Sisältää vahvistavaa ja ilmansaasteilta suojaavaa moringahedelmän siemenuutetta.\nHoitovinkki: jäntevöittää luonnonkiharaa hiusta. Rutistele vaahto latvoihin, anna vaikuttaa hetki ennen muotoilutuotteiden levittämistä.\nSertifioidut Sante- sarjan luonnonkosmetiikkatuotteet eivät sisällä keinotekoisia väri- tai hajusteaineita, synteettisiä säilöntäaineita tai petrokemian ainesosia.


vidaXL Senkki 3 laatikolla ja 4 ovella täysi akasiapuu, hinta 662 €\n›vidaXL Senkki 3 laatikolla ja 4 ovella täysi akasiapuu\nvidaXL Senkki 3 laatikolla ja 4 ovella täysi akasiapuu\n662 € Katso tuotetta ▸\nvidaXL Senkki 3 laatikolla ja 4 ovella täysi akasiapuu osastosta Ruokapöydät ja -tuolit nyt edullisimmin kaupasta vidaXL.fi hintaan 662 euroa.\nvidaXL Senkki 3 laatikolla ja 4 ovella täysi akasiapuu ILMAINEN TOIMITUS kaikille tuotteille. Upeat hinnat ja hyvä laatu. vidaXL kauppa on Euroopassa, USA:ssa sekä Australiassa. Kaikki mitä tarvitset yhdessä paikassa. Osta nyt nopeasti ja turvallisesti!Näytä vaihtoehdot ▾Näytä vähemmän ▴ 8 päivää 662 € 662 € Katso tuotetta ▸\nHinta toimituskuluineen 662 €


Pikkukakkosen ohjelmat - Äitien jutut - Suomi24 Keskustelut\nMitämieltä Pikkukakkosen ohjelmistosta nykyään?\nLastentunnin tarkoitus on pitää lapset hetkisen työpäivän jälkeen omissa puuhissaan, vanhempien valmistellessa ruokaa ym...\nlapset tykkää kattoa.\nei edes katsota\nkun sillon tällön. Ne on niin tylsiä ettei aikuinenkaan niitä viitsi katsoo. Jotkut runot, linnunlaulut, ja ne satusormet ym, ei meillä ole enää aikoihin kukaan niitä ohjelmia katselleet.\nEnnen oli paljon hauskempia. Miksiköhän se on menny nykyisin niin huonoksi? Taitaa tekijöiltä ideat loppua.\nei vielä äiti\nPikkukakkonen vie voiton kyllä lauauntaiaamun lastenohjelmista. En ymmärrä, kuka antaa varsinkaan pienten lasten katsoa jotain pokemoneja sun muita väkivaltaisia lastenohjelmia. Ne eivät mitenkään kehitä pientä lasta. Maikkarin lastenohjelmat ovat täyttä soopaa. Onneksi Yle tarjoaa vähän tasokkaampia ja LAPSILLE tarkoitettuja ohjelmia.\nei vielä äiti kirjoitti:\nVoihan sen töllön kiinnikin laittaa, tai pienemmille lapsille tunniksi video pyörimään, onhan siinäkin lasten tunti.\nOlen samaa mieltä ohjelmista, vaikka ei itselläni vielä omia olekaan mutta hoidan silti muiden tenavia. =) Itse kaipailisin vanhempia ohjelmia takaisin ruutuun, mm. halinallet, peukaloisen retket jne.\nOlettekos huomanneet netissä pyörivää adressia jossa adressin tekijät yrittävät koota nimiä adressiin ja pyrkiä sillä vaikuttamaan päättäjiin. Se olisi voimassa vielä tämän kuun loppuun. Hyvän asian puolesta pitänee taistella!\nAdressi on näkyvissä osoitteessa: http://www.lastenasialla.net/


Taidenäyttely lapsen silmin – Loistava timantti ja toisen maan ääniä | Kiasma-blogi\nLapsi tutustumassa Ann Veronica Jansenssin näyttelyyn. Taustalla teokset Agorafobia ja Fosfeenit.\n28.12.2018 29.12.2018 Kiasma\nKiasman näyttelyt sopivat aikuisten ja lasten yhdessä koettaviksi. Aikuisen ei tarvitse osata ratkaista taiteen herättämiä kysymyksiä, vaan niitä voidaan pohtia lapsen kanssa yhdessä. Lapsen kyky hämmästellä maailmaa ja teoksia aikuisia vapaammin, voi avata aikuisellekin uusia näkökulmia taiteeseen. Oppaamme vieraili Ann Veronica Janssensin näyttelyssä yhdessä 4-vuotiaan lapsensa kanssa. Millaisia ajatuksia näyttely herätti nuoressa taidekriitikossa?\nTykkään siitä tosi paljon, paitsi en aina. Pitääkö aina tykätä?\nPari viikkoa aikaisemmin katselin Kiasmaa ulkoa 4-vuotiaan lapseni kanssa. Lapsi ihaili viidennestä kerroksesta tulvivaa sateenkaaren väristä valoa. Kerroin, että valo kuuluu Ann Veronica Janssensin taideteokseen.\nKiasmassa rampit taittuvat juosten. Neljännessä kerroksessa lapsi näkee Janssensin savuverhot.\nSaako tonne mennä?, hän kysyy silmät suurina. Mietitään yhdessä, miltä ovenkarmista putoava sumu tuntuu. Hattaraa, lapsi toteaa. Myös lattiaa voi tunnustella.\nKatsotaan eri kohdista teoksia, jotka kauempaa heijastuvat pastellisävyisinä. Voiko näillä taikoa?, ihmettelee lapsi Janssensin Taikapeilejä. Seuraavassa huoneessa löydetään sateenkaari laatikosta. Lapsi epäilee, että taiteilija on taikonut sen ullakolle asti.\nAnn Veronica Janssensin Voluutta-teoksen voi tuntea iholla.\nAuringonpimennystä käsittelevät videot innoittavat sadun tekoon. Lattialla makoillen pohditaan missä niissä ollaan ja milloin, mikä kuvassa voisi sen kertoa, kuka paikassa voisi asua. Liikkuvat kuvat taiteilijasta teltassa ja lumisesta maisemasta saavat lapsen tarinoimaan igluista ja retkelle lähteneistä prinsessoista ja prinsseistä. Seinällä kumottava aurinko on loistava timantti.\nViidennestä kerroksesta löytyy polkupyöriä. Lapsi on liian pieni polkemaan, mutta pyörien peilaavaa pintaa voi tutkia. Kaivamme esiin piirustuslehtiön, hän haluaa piirtää minut pyöräilemässä, ja sen jälkeen opetella kirjoittamaan sisaruksensa nimen. Pysähdys näyttelysalissa luo tilaa sisarussuhteen miettimiselle. Tykkään siitä tosi paljon, lapsi sanoo. Paitsi en aina, pitääkö aina tykätä?\nViereisessä tilassa voi kuunnella Jupiterista nauhoitettuja ääniä. Annan lapselle kuulokkeet, enkä vielä kerro mistä äänet ovat. Kuuluuks tää kokonaan eri maasta?, hän toteaa kaukaisista tuulista ja rätinöistä. Näyttelyn rakentajille lapsella on terveisiä, kuulokkeita pitelevät naulat olisi voinut vasaroida hieman tiukemmin, että kuulokkeet voisivat pysyä seinässä ikuisesti. Sitten juostaan eteenpäin.\nKäydään tutkimassa peilejä, joita voi koskea ja käännellä. Mietitään, mitä niillä voisi nähdä. Kato, loistava, lentävä, lintu! Näen omani, itseni, heh! Kato, me kävellään väärinpäin katossa.\nKahvilassa kysyn jäikö lapselle jotain näyttelystä mieleen, mutta lapsi ajattelee jo muita asioita.\nNäyttelyreitti lapsille (Kiasma Guide)\nKiasma Kids – arkkitehtuurireitti lapsille\nPOSTED IN: Ann Veronica Janssens • Lasten Kiasma\nOletko tarpeeksi avoin tähän työympäristöön? – Pilvi Takala haastoi työyhteisön arvot


Y-haara 3x60mm, säädettävä | Tristan Service Oy\nY-haara ¤60mm putkelle, säätöläpällä.\nMuista tilata myös letkunkiristimet.\nY-jakaja ¤60mm putkikoolle. 3 x ¤60mm letkulähdöt, mahdollistaa ilmamäärän ohjauksen säädön käsinkierrettävästä säätöpyörästä. ¤60mm putkikoko käytössä Safire ja Wallas lämmittimissä. Edullinen "Made in China" tuote.\nIlmaletkun supistin/laajennin 60-75mm


Toronto!! - too fast for love\nTerkkuja Kanadasta ja Torontosta! Selvittiin tänne just ja just, tosin meijän päätös venyttää Vegasin reissua tarkotti sitä että ajettiin 4300km neljässä päivässä. Nyt on siis aivan jäätävä väsy päällä, ajatus autoon astumisesta ahistaa jne :D\nOllaan lauantaihin asti hoidossa Georgen ja Michaelin luona, jotka tavattiin Laosissa, ihanaa olla jossain muualla kun hotellihuoneessa. Aika hiljaiseloa tulee siis varmasti olemaan, haluun hengailla poikien kanssa, en koneen :D Lisäks Toronto vaikuttaa ihan superihanalta kaupungilta! Rakastuin viimeistään siinä vaiheessa kun X-risteyksessä oli yhessä kulmassa strippibaari ja kolmessa muussa eri uskontokuntien kirkot. Jokaiselle jotakin!\nPalataan siis viime viikkoon (en tosin muista siitä mitään!) kun saan taas pään toimimaan.\nPakko avautua vielä sen verran, että A päätti ilmottaa ittestään. Oon siis hyppiny seinälle, hyperventiloinu paperipussiin ja lähettäny kriisiviestejä Suomeen jne. Se on menossa Espanjaan kaverinsa häihin, ja katottiin joskus ajat sitten yhessä noita lippuja ja todettiin, että halvimmalla pääsee kun lentää Helsingin kautta (rantapallo <3 ) Me suunniteltiin jo Sannan kanssa, että hankkiudun Helsinki-Vantaalle pariks päiväks töihin ja yritän bongaa sen.\nNo en oo kuullu yhtä viestiä lukuunottamatta Herrasta sen jälkeen kun lähin Ausseista (oonko kertonu, että Herra Kusipää mm skippas meijän läksiäisdinnerin ilman mitään syytä?) ja nyt sit tuli viesti ”Hey babe, yeah all good, hope your well. The kids and I have an 11 hour stopover in Helsink […] on our way to Spain…do you have any sightseeing tips for us…spoke to S he said you guys will be there.”\nA. Laitoin sille Happy Easter viestin Vegasista. En kysyny mitä sille kuuluu, mutta kiitos että kerroit.\nB. Otat lapset mukaan etten kiskase sua turpaan?\nC. Joo on mulla varmaan sulle Sightseen-tipsejä (no oikeesti ei ees oo!! mitä Helsingissä voi näyttää päivässä?!)\nD. Mikäli haluut vaan tipsejä, mitä väliä sillä on, että oon Suomessa?\nE. Mikä vitun babe?\nMä haluun ajatella ton niin, että se ei kehtaa kysyä oonko niiden guide koska meillä on ehkä vähän oudot välit. Mun eka ajatus oli, että tottakai näytän mielelläni kaupunkia, mut nyt oon siinä mielentilassa, että siinä vaiheessa kun se kävelee Helsinki-Vantaan ovista, niin pyörryn. Ajattelin että ratkasen asian olemalla humalassa koko päivän, mutta koska mun pitää ehkä pystyä ajamaan autoa, niin se siitä sitten. Tietty voin pukea pikkuveljen pukuun ja kertoa että oon niin tärkee henkilö Suomessa, et mulla on oma autokuski. (Miten selitän mun pienen ja söpön Hondan, on sit eriasia.\nEn kestä. Alan juomaan viiniä, niin kyllä tää ehkä tästä! (ja kiitos hei miljoonasti kännyvinkeistä, yritän päättää htc Onen ja Lumia 800 ja 900(koska se tulee suomeen?!) väliltä :D )\nperjantai, huhtikuu 20, 2012\ntorstai, huhtikuu 7, 2011\nReply Mari perjantai, huhtikuu 20, 2012 at 01:45\nMuistakaa käydä juomassa kahvit Tim Hortonsissa! Timmies is the reason why I love Canada ;) Niiin ja Kensington market on siisti paikka nähä Torontossa!\nReply Meri tiistai, huhtikuu 24, 2012 at 08:48\nMä en tykänny Timmiestä ollenkaan! :D Kahvi oli pahaa ja muffini maistu taikinalle :(\nReply Kurojaki5 perjantai, huhtikuu 20, 2012 at 09:28\nKolme kirjainta: HTC!!! ;D\nReply Maarit perjantai, huhtikuu 20, 2012 at 10:26\nVoi Meri! Voi miehet… Miks musta tuntuu et mullon kans iha samanlainen tilanne päällä. Varmaan sadoilla muillakin lukijoilla, ei jessus se on karmee sua kohtaan! Jumala on nauranut ilkeesti luotuaan noi kuumat olennot naisten kiusaksi!! >.< ja iloksi. Toisinaan. :D\njuu on ne muistaakseni välillä ihan kivojakin otuksia…\nReply sandr-A-licious perjantai, huhtikuu 20, 2012 at 11:16\nNO HUH! vitsi mikä kusipää!!!\nRatkaset asian olemalla vaan ihan viineissä ;)\nps. eipä se munkaan lomaromanssi oo vastannu mun facevieteihin (kyllä, lähetin niitä pari :S) PERKELE\nReply Meri tiistai, huhtikuu 24, 2012 at 08:47\nmiksei miehet tajuu et viesteihin on vastattava?!\nReply annastiina perjantai, huhtikuu 20, 2012 at 15:14\nViini auttaa aina!\nMutta hahahh, pakko kertoa mitä mulle kävi.\nEräs yhden (ainakin melkein jäi siihen yhteen..) yön juttu tuli käymään mun luona yks päivä. Ihmettelin sitten kun se jossain vaiheessa meni vähän vaivaantuneeks , mutta en ottanu asiaa sen suuremmin puheeks. Tajusin sitten siinä vaiheessa kun se oli lähtenyt, että mun kalenteri oli auki pöydällä, ja siihen oli liimattu lappu yhden päivän kohdalle ”äitiys- ja perhesuunnitteluneuvola……”, ja siis aikahan mulla oli pillereiden takia, mutta tuskinpa se mies sitä osaa ajatella :D\nReply Meri tiistai, huhtikuu 24, 2012 at 08:46\nMyönnän sulle jonkun ”vuoden näpäytys”-palkinnon! Pitäisköhän munkin täyttää kylppäri jollain positiivisilla raskaustesteillä kun A tulee?`:D\nReply annastiina tiistai, huhtikuu 24, 2012 at 15:20\nEipä tuu hirveenä yllätyksenä, mutta ei oo siitä kusipäästä paljoo sen jälkeen kuulunu :D Mutta ensinnäkin, kuvitteleeks se, että jos oisin raskaana, niin jättäisin kertomatta sille. Ja toiseks, jos se nyt luulee että oon raskaana, niin eiks se sitten ota mitään yhteyttä, haloo oottaisin sille lasta!!!?!\nHahahh joo täytä vaan, tai sit vaan isänpäivänä (suomen tai aussien) laitat sille viestin ”hyvää isänpäivää!” ja vaikka kuvan itestäs jonkun vauvan kanssa :D\nReply Meri tiistai, huhtikuu 24, 2012 at 19:37\nehdottomasti isänpäiväkortti, mistäköhän saan vauvan lainaan?\nja siis hitto mikä sikä, sääliks käy sun mielikuvituslasta jonka isä on tollanen hulttio :D Sielt niin tulee joskus 3kk pääst puhelu ”Oon nyt miettiny ja haluun olla osa teijän elämää!!”\nannastiina keskiviikko, huhtikuu 25, 2012 at 07:56\nJoo, ei käy kaikilla (mielikuvitus)lapsilla tasan onnen lahjat. Mutta tuliskin viesti, niin vois sitten nauraa paskasta naurua sille ja näyttää että kyllä mäkin osaan olla kusipää :D\nMeri maanantai, huhtikuu 30, 2012 at 05:44\nannastiina torstai, huhtikuu 26, 2012 at 13:38\nJa hei jos ei vauvaa lähipiiristä löydy, niin photoshoppaus taidot kunniaan! :D\nMeri lauantai, huhtikuu 28, 2012 at 02:31\nhaha, totta! oon tunnetusti taitava photaroimaan :D\nReply etiouss perjantai, huhtikuu 20, 2012 at 16:34\nHei Meri mikset ole twitterissä? Voin kuvitella kuinka sinun twiitit pelastais monen ihmisen päivän ;)\nReply Meri tiistai, huhtikuu 24, 2012 at 08:42\nkyllä mä itseasiassa oon, en vaan koskaan muista päivittää sitä :D\nReply Ronja perjantai, huhtikuu 20, 2012 at 18:23\ntä ei kyllä liity mitenkään mihinkään, mut luin tosta et olit australiassa vuoden. Oon ite lähössä vaihtoon sinne ens talvena et jos voisit kertoo et mimmost siel oli ja et mikä oli kivaa ja mikä ei ja jotai semmosii perus juttui, sillä must tuntu et suurin osa noist vaihtaritoimistojen jutuist on jostai hatust vedettyi mil yritetää vaa saada ihmiset tulee niitte toimiston kautta ! :D\nReply Meri tiistai, huhtikuu 24, 2012 at 08:41\nkannattaa selailla noita vuoden mittaan kirjotettuja postauksia, sieltä selviää paljon :) myös joskus tammikuussa tuli vastauspostauksia joista oli omistettu osa ihan vaan australialle :)\nReply susie lauantai, huhtikuu 21, 2012 at 01:32\nMIEHET!!!! mitä muuta tähän voi nyt sanoa? Eilen kaverin kanssa juotiin mietintäkännit, kun pohdittiin, et mitä noiden älykääpiöiden päässä oikeen liikkuu. Ei löytynyt vastausta edes sieltä viinipullosta….\nReply Meri tiistai, huhtikuu 24, 2012 at 08:40\nei niiden päässä liiku mitään! :(\nReply Nuudia lauantai, huhtikuu 21, 2012 at 02:03\nHei Meri ja Anna. Tervetuloa Torontoon! Olemme mieheni kanssa asuttu taalla jo elokuusta asti ja ollaan kylla viihdytty erinomaisesti. Aivan mahtava kaupunki ja ihania ihmisia. En tieda kauanko te meinaatte taalla olla, mutta kaikkien pakollisten turistinahtavyyksien lisaksi (CN Tower, Kensington market jne) kannattaa kayda Danforth alueella, josta saa aivan sairaan hyvaa Kreikkalaista ruokaa. Lauantaina on myos AHL jaakiekkopeli. Olimme eilen katsomassa ja mahtava fiilis, kantsii menna jos latkasta tykkaa. Mutta nauttikaa tasta kaupungista ja jos tarvitte lisaa vinkkeja niin ottakaa yhteytta. Mielellaan autan :)\ntäytyy muistaa varsinkin toi Danforth seuraavalla kerralla! :) Aivan ihana kaupunki ja pidän sut mielessä kun ens kerralla Torontoon suuntaan! :)\nReply zipi sunnuntai, huhtikuu 22, 2012 at 09:22\nvoieii älä nyt vaaan osta lumiaa! tuut katumaa jos ostat sen :D\nReply Meri tiistai, huhtikuu 24, 2012 at 08:37\nhahaa, ostin jo:)\nReply L sunnuntai, huhtikuu 22, 2012 at 11:41\nomg!! kuin ärsyttävä mies! en kestä! ite pelkään (lue :toivon) samaa tilannetta! mies jonka tapasin ausseis on tulos kohta espanjaa kevääks/kesäks. eikä se on sen jälkee ku lähin kotiii oo pitäny yhteyttä!!! mikä niitä vaivaa?!? mut nii en kestä jos se ei ota yhteyttä ku tulee eurooppaan mut toisaalt en kestä jos se ottaa yhteyttä!!\nReply Meri tiistai, huhtikuu 24, 2012 at 08:35\nmä en tiiä kumpi ois ollu pahempi, se ettei toi yks ois ottanu ollenkaan yhteyttä vaik tiesin et se luultavasti lentää Helsingin kautta vai nyt toi… Ei voi voittaa :D\nReply L keskiviikko, huhtikuu 25, 2012 at 21:51\nTurvaudun vaan ystävääni alkoholiin! Se auttaa! :D\nReply Meri lauantai, huhtikuu 28, 2012 at 02:39\nReply Valeri torstai, toukokuu 3, 2012 at 12:26\nVoi nainen, mä oon viihdyttäny itseäni sun postauksilla jotka löytyy Miehet!-tagin alta. Saa itsekin vähän toivoa kun huomaa ettei ole ainoa joka käy tollasta läpi :D Lisää niitä, kiitos!! (ei sillä että toivoisin epäonnea, koettelemuksia ja muuta mukavaa sinkkuelämääsi ;))\nReply Meri torstai, toukokuu 3, 2012 at 13:59\nhaha kiva jos pystyy olee vertaustukena jollekkin :D


Keltainen kirjasto: Morsiamet pukeutuvat punaiseen: Blogi Keltainen kirjasto - luettu jo 250 kirjaa\nMorsiamet pukeutuvat punaiseen\nAnilda Ibrahimi: Punainen morsian.\nAnilda Ibrahimi muistutti iloisesti siitä, kuinka modernien klassikoiden lisäksi Isossa K:ssa voi kohdata raikkaita yllättäjiä. Kun samojen, itseään enemmän tai vähemmän toistavien suurmiesten seura alkaa haukotuttaa, on piristävää löytää täysin tuore ääni. Ja kaupan päälle ekstrabonuksena aivan uusi maa!\nIbrahimin uusi maa on Albania. Sitä hän muistelee rajan takaa, Italiasta, jonne hän on loikannut. Ja vaikka Ibrahimi kirjoittaa ihan pätevästi, on tässä tapauksessa maa yli puolet tarinaa. Sillä mitäpä juuri kukaan meistä tietää Albaniasta ja sen kulttuurista, varsinkaan ennen kommunismia.\nPunainen morsian jakaantuu kahteen osaa, isoäiti Saban ja tyttärentytär Doran tarinaan. Naisnäkökulma on vahva ja nettilähteiden perusteella kirja on erittäin omaelämänkerrallinen.\nEnsimmäisenä punaiseen pukeutuu teinimorsian Saba, joka 1930-luvulla naitetaan kuolleen sisarensa alkoholisoituneelle leskelle maksuna kunniavelasta. Myöhemmin Albanian lävistää tulipunainen vallankumous. Punaisia morsiamia kaivataan aatesisariksi.\nSukusaagan aloittava Saba elää syrjäisessä Kaltran vuoristokylässä. Kaltra ei ole yhteydessä mihinkään muuhun kuin aikaan. Albania on niitä pieniä Euroopan läpikulkumaita, joiden historiaa ovat muovanneet niin turkkilaiset, kreikkalaiset kuin italialaiset. Saba uskoo henkiin, mutta varmuuden vuoksi pyörähtää välillä kunnioittamassa niin Allahia kuin jumalaa.\nSaban kasvutarina on melkoinen. Pöllähtäneeksi kanaseksi kutsutusta avuttomasta pikkunaisesta kasvaa suvun viisas pää ja matriarkka.\nPunainen morsian koostuu monista episodeista. Kertoja - Ibrahimin kirjallinen minä - pyöräyttelee tarinoita, jotka hän on "kuullut sata kertaa, niin että niistä on tullut minun tarinoitani, osa omaa menneisyyttä". Sillä ainoa varma asia elämässä on "menneisyys, josta kiinni pitäminen varmistaa eloonjäämisen". Punaisen morsiamen vastuunaiset käyvät hautausmaalla kertomassa vainajille perheen asioista, jotta yhteys säilyisi. Kaikki se koostuu monesta pienestä tarinasta, joita naiset kertovat toisilleen ja jälkikasvulle. Osaa ylpeinä ja osaa häpeästä kuiskutellen.\nIbrahimin muistelot ovat ihmisläheisiä, toteavia, traagisia ja kauniita tarinanpätkiä. Ajan kulkua rytmittävät kuolemat, syntymät, avioliitot, häpeän- ja kunnianteot. Niistä pahin on kurvëria - ja tämän sanan Ibrahimi opettaakin lukijalleen tehokkaasti kymmeniä kertoja toistellen.\nTulipunainen vallankumous muutti Saban elämän. Se päästi naiset miesten ikeestä. Saballa oli mahdollisuus muuttaa kaupunkiin, osallistua päätöksentekoon ja kouluttaa tyttärensä.\nTyttärentytär Doralle ei elämä Hoxan lapsena ole ihan yhtä mukavaa. Mystisen ja sadunomaisen ensimmäisen osan jälkeen hyppäys realistiseen kakkososaan ja lähemmäs nykyaikaa tuntuu hivenen latistavalta. Se on sääli, vaikka aiheenvalinnan kannalta täysin perusteltua.\nDoran tarina on Ibrahimin oma kasvutarina, taiteilijan omakuva nuoruuden vuosilta ja radikaali herääminen. Joka johtaa hänet lopulta maanpakoon, kiertolaiseksi ja asettautumaan oman perheen kanssa Italiaan.\nVäkisin vertaan Ibrahimia Herta Mülleriin, toiseen kommunismin morsiameen. Müller pakenee kommunismin mielivaltaa unimaailmaansa. Toisaalta Ibrahimin Albaniasta ei löydy Müllerin maailmoista niin tuttua järjetöntä kauheutta vaan kaikenlaisen typeryyden kuvaamista puolueneuvoston huonekalu- ja koulutuspäätöksistä kiellettyihin kirjoihin ja puolisoihin.\nHauskinta Ibrahimin kirjassa onkin huumorintaju. Hienoa satiiria on esimerkiksi kuvaus Albanian vaihtuvista ystävistä, kun Euroopan kolmen miljoonan pikkujättiläinen keksii nakella niskojaan ties mille suurvallalle.\nTuntuu olevan aika tavallista pistää kaksi ihan erilaista ja -tyylistä romaania samoihin kansiin. Odottakaapas kun hieman myöhemmin kirjoistan Bernardo Atxagan Obabokoakista. Sen ensimmäisessä osassa kerrotaan eräänlaisesta Albanista, Obabasta, ja sitten toisessa osassa hypätään realismin puolelle isolla loikalla.\n"Ehkä sen, mikä on kauempana näkee selkeämmin". Tämä lausahdus riittää kuvaamaan Ibrahimin kirjailijankatsetta kun se siirtyy isoäisin mystisistä maailmoista omiin kasvuvuosiin.\nLähettänyt @susar / Keltainen kirjasto klo 15.51\nTunnisteet: Anilda Ibrahimi, Punainen morsian\nSanna / Luettua 18. marraskuuta 2012 klo 19.35\nMinä pidin tästä paljon kun luin pari vuotta sitten. Kivaa, että otit tämän taas esille!:)\nHieno homma, täältähän tämä arvio löytyi! Kirja oli ehdottomasti lukemisen arvoinen, maukkaita, hieman huumorilla höystettyjä kommentteja pullollaan varsin ikävänsorttistenkin asioiden ympärillä. Saban tarina oli taidokkaammin kirjoitettu kuin Doran. Jälkimmäinen oli suorastaan pieni pettymys. Ylipäätään ajattelin, että kertojan ääni olisi voinut olla täyteläisempi kaikiltakin osin, koska aihe ja albanialainen nurkka maailmankartalla on jäänyt kovin vieraaksi. Kiinnostusta olisi ollut tällä lukijalla kyllä!!! sartsa\n@susar / Keltainen kirjasto 15. heinäkuuta 2014 klo 21.50\nKeltaisen kirjaston idea on koluta eri maailmankolkkia. Lisää Albaniaa ja muita ei niin tuttuja maita! Ibrahimin kirjassa Saba oli tosiaan vahvempi hahmo.\nJuoksijasankari kylmänsodan stadioneilla


PERSONAL TRAINER - HENKILÖKOHTAINEN VALMENTAJA\nPERSONAL TRAINER - OIKEAT LIIKETEKNIIKAT\nPERSONAL TRAINER - UUSIA TUULIA OMAAN HARJOITTELUUN\nPersonal trainer on hyvä valinta, jos tarvitset tukea ja kannustusta elämäntapamuutokseen. On se sitten liikunnan aloittaminen, uuden kipinän löytäminen liikkumiseen, painon pudotus tai vireyden ja hyvän olon lisääminen, sinut otetaan kokonaisvaltaisesti huomioon ja kartoitetaan lähtötilanteesi. Paketteja on erilaisia ja sinun tavoitteistasi riippuen voit valita mikä sinulle sopii ja tarvittaessa räätälöidään. Ota rohkeasti yhteyttä!\n”Ei se päämäärä vaan matka”. Tavoitteet ovat tärkeät ja niiden avulla matkaa tehdään, mutta oikealla tuella ja kannustuksella tehdään matkasta inspiroiva ja kohti pysyviä muutoksia, jotka kantavat läpi elämän.\nYLEISTÄ TIETOA KRISTALLI SPORTIN PERSONAL TRAINER -TOIMINNASTA:\nTehoa ja laatua harjoitteluun Kristalli Sport Personal trainerin avulla!\nVaraa itsellesi ilmainen personal trainer -konsultaatio, jossa kartoitetaan tarpeesi ja mietitään yhdessä millaisen valmennussuhteen juuri sinä tarvitset. Valmennuksen kesto voi olla lyhyestä muutaman kerran tapaamisesta aina vuoden mittaiseen kokonaisvaltaiseen valmennukseen.\nKristalli Sport Personal Trainerin valmennussuhteiden sisältö suunnitellaan asiakkaan tarpeiden mukaiseksi ja hintaan vaikuttaa palvelun laajuus.\nKristalli Sportin Personal training valmennus auttaa saavuttamaan asettamasi tavoitteet. Henkilökohtaisen liikuntasuunnitelman lisäksi saat opastusta liikuntatekniikoista ja ravinnosta sekä muista harjoittelua edistävistä asioista.\nKristalli Sport personal trainer -palveluun kuuluvat seuranta, sekä säännölliset tapaamiset oman valmentajan kanssa. Keston ja tapaamistiheyden valitset sinä. Personal training -palveluja voit hyödyntää yksin tai yhdessä ystäväsi kanssa.\nSäännöllinen harjoittelu tuottaa tuloksia. Personal trainer laatii halutessasi sinulle ohjelman, jossa huomioidaan sinun liikuntatavoitteesi. Harjoittelu onnistuu parhaiten, kun se on säännöllistä ja sillä on selkeä päämäärä. Kristalli Sport tarjoaa monipuolisen harjoitteluympäristön, jossa sinulla on mahdollisuus vahvistaa lihaskuntoasi erilaisilla laitteilla sekä vapailla painoilla.\nHarjoittelu on helppo aikatauluttaa arkeen ja viikonloppuun. Kun aika ja paikka tulevat tutuiksi, sujuu harjoittelu mutkattomasti ja tuo pikku hiljaa omia tavoitteita lähemmäksi kunnon kohotessa. Kristalli Sportissa harjoittelu on mahdollista joka päivä klo 5:00- 23:00.\nHarjoittelu on tehokasta liikuntaa, joten kuntosali kannattaa unohtaa, jos olo on flunssainen tai kuumeinen. Terveellinen ruokavalio ja riittävä lepo edesauttavat harjoittelun onnistumista.


Violette 4. maaliskuuta 2010 klo 0.21\nEi keskari kuitenkaan? Törkeän hyvännäköinen kynsi, mäkin haluun, siis 10 kynttä. Onko salaisuutesi se, että sulla on geeli/akryylikynnet vai pysyykö lakka tosiaan noin hyvin ihan omissa??? Mutta kaunis on sormi ja lakkaus.\n-Jassu- 4. maaliskuuta 2010 klo 8.56\nKivan näköinen kynsi ja lakka tosiaan pysynyt hyvin. Itse luovuin pari-kolme kuukautta sitten geelikynsistä monen eri syyn takia (mm. paikkakunnalta lopetti tekijä jne.) ja nyt olen saanut taas kasvatettua omat kynnet "ehjiksi" niiden ohennettujen lärpäkkeiden jälkeen. Autuus!\nAnonyymi 4. maaliskuuta 2010 klo 11.44\nSuosittelen lämpimästi kokeilemaan josko kamerasta löytyisi "makro"-toiminto:)\nKatri 4. maaliskuuta 2010 klo 13.53\nMulla on huomenna huolto, pysyy hyvänä aina 3-4 viikkoa, mutta nyt on kynnet hurjassa kunnossa viikonlopun tapetoinnin jälkeen.\nAnonyymi 4. maaliskuuta 2010 klo 21.38\nHei Nina, muistanko oikein, onko sinulla ollut kestoripset? Itse harkitsen kesäksi ja haluaisin kuulla kokemuksia?\nNina 7. maaliskuuta 2010 klo 21.22\nV, ei ole oma kynsi.\nAnonyymi, olen kokeillut sitä makrotoimintoa ja sittenhän niistä kuvista vasta fantsuja tuleekin;)\nAnonyymi, ripsetkään ei ole omat. Voin postata kokemuksistani heti kun ehdin.


Patrian oikeudenkäynti menetti puheenjohtajansa – Hämeen Sanomat\nPatrian oikeudenkäynti menetti puheenjohtajansa\nKanta-Hämeen käräjäoikeuden laamannin Juhani Hirvosen, 66, äkillinen kuolema pysäyttää Patrian lahjusoikeudenkäynnin. Hirvonen kuoli tiistaina sairauskohtaukseen.\nKäräjäoikeutta johtava Hirvonen oli puheenjohtaja Patrian lahjusoikeudenkäynneissä, jossa Patrian johtajia syytetään lahjonnasta Slovenian ja Kroatian panssariajoneuvokaupoissa.\n– Kroatian haaran käsittely katkeaa. Ensimmäisen valmisteluistunnon piti olla ensi viikolla, käräjätuomari Eija-Leena Uotila kertoo.\nUotila toimii käräjäoikeuden vanhimpana kunnes käräjäoikeudelle on valittu vt. laamanni tai virka täytetään pysyvästi. Viran täyttäminen pysyvästi vie pitkään.\nKäräjäoikeuden laamannin nimityksen valmistelee riippumaton tuomarinvalintalautakunta. Laamannin nimittää virkaansa tasavallan presidentti.\nSlovenian haaran varsinainen pääkäsittely on päättynyt. Oikeudenkäynti on kuitenkin liitetty Kroatian haaran syytteisiin. Osapuolten oli tarkoitus antaa molemmista syytteistä loppulausunnot, kun Kroatian haaran pääkäsittely on päättynyt.\n– Slovenian haaran käsittelyä voitaisiin jatkaa, koska yksi tuomari kolmen tuomarin kokoonpanosta voi jäädä pois kesken käsittelyn, Uotila sanoo.\nKäräjäoikeudessa ei ole tietoa, miten, milloin ja millä kokoonpanolla Patrian oikeudenkäyntejä jatketaan. Kroatian haaran oikeudenkäynnin valmistelu alkaa joka tapauksessa alusta.\nPatrian viittä johtajaa syytetään Slovenian virkamiesten lahjomisesta, kun yhtiö teki Slovenian kanssa kaupat AMV-panssariajoneuvoista vuonna 2006. Oikeudenkäynnin pääkäsittely heitä vastaan käytiin tänä syksynä.\nKroatian kaupoista syytetään kolmea Patrian johtajaa. Patrian entinen konsernijohtaja Jorma Wiitakorpi on saanut syytteen Slovenian kaupoista. Poliisitutkinnassa häntä epäiltiin myös lahjonnasta Kroatiassa, mutta syytettä häntä vastaan ei nostettu.\nForssalainen Juhani Hirvonen nimitettiin Kanta-Hämeen käräjäoikeuden laamanniksi vuoden 2010 alusta, jolloin käräjäoikeus sai nykyiset rajat. (HäSa)


Taiteiden yöhön ilmoitettu jo runsaasti tapahtumia – Hämeen Sanomat\nTaiteiden yöhön ilmoitettu jo runsaasti tapahtumia\nElokuun viimeisenä perjantaina 25.8. vietetään Hämeenlinnassa Taiteiden yötä. Tapahtumaan on jo ilmoitettu runsaasti ohjelmia. Viime vuodelta tutut ohjelmapaikat keskustan alue, Linnanniemi, Kauppapaikka Tavastila, Kumppanuustalo, Verkatehtaan alue sekä Wetterhoff ovat mukana tapahtumassa.\nTaiteiden yö on avoin kaikenlaisille taiteen rajat ylittäville esityksille ja ohjelmanumeroille. Ohjelmaideoita on ollut mahdollista lähettää koko kesän ajan tapahtuman nettisivuilla olevan ilmoittautumislomakkeen kautta.\nTaiteiden yön tapahtumat ovat yleisölle maksuttomia, ellei ohjelmassa toisin mainita. Ohjelmatarjontaan voi tutustua nettisivuilla www.hmltaiteidenyo.fi. Painettuja ohjelmalehtisiä jaetaan tapahtumaviikolla ma–pe palvelupiste Kastellissa sekä Teatterin lipunmyynnissä.


Osaaminen ja koulutus - Ennakointi Kymenlaakson liitto\nKattava ja laadukas koulutustarjonta sekä siihen liittyvä tutkimus-, kehitys- ja innovaatiotoiminta (TKI) on oleellinen elinvoimatekijä. Osaamisen ja koulutuksen haasteisiin pyritään vastaamaan hyvin toimivalla ennakointityöllä.\nSitran vuonna 2020 toteuttamassa Mille väestölle? -selvityksessä ennakoitiin koulutustarpeita 2040 asti ennustamalla uusien opiskelijoiden määriä kaikilla koulutusasteilla Suomessa ja aluetasoilla. Ennuste perustuu 2010-luvulla toteutuneeseen väestönkehitykseen ja uusien opiskelijoiden määriin. Ennakointimallissa käytettiin Tilastokeskuksen alueellista ja ikäryhmäkohtaista väestöennustetta syksyltä 2019 ja laskelmaa eri koulutusasteiden uusien opiskelijoiden määrästä suhteessa ikäluokan kokoon vuosien 2015–2018 kehitykseen verrattuna.\nTutustu Kymenlaakson ennusteisiin Sitran Mille väestölle? -verkkopalvelussa. Valitse verkkopalvelun vasemman yläkulman alasvetovalikosta maakunta, seutukunta tai kunta, jota haluat tarkastella.\nMille väestölle? -verkkopalvelu\nOpetushallituksen Vipunen-tilastopalveluun on koottu monipuolinen kattaus tilasto- ja indikaattoritietoa perustuen Tilastokeskuksen, opetus- ja kulttuuriministeriön ja Opetushallituksen keräämiin tietoihin ja rekistereihin. Tutustu esimerkiksi Kaakkois-Suomen ammattikorkeakoulun asemointitilastoihin.\nTutkimus- ja kehittämismenot keskittyvät Suomessa tietyille alueille, mm. pääkaupunkiseudulle ja yliopistokeskuksiin. Uusimaa kerää ylivoimaisesti suurimman osuuden maan investoinneista. Kymenlaakso on tutkimusmenoilla mitattuna kolmanneksi viimeisenä maakuntien joukossa (pl. Ahvenanmaa). Vuonna 2020 tutkimus- ja kehittämistoimintaan käytettiin maakunnassa varoja 28,7 miljoonaa euroa eli 0,4 % koko maan menoista. Maakunnassa ei ole omaa yliopistoa, joten yrityssektori nousee t&k -investointien suurimmaksi käyttäjäksi.\nUusimmat tiedot TKI-toimintaa käytetyistä varoista ovat laskusuuntaisia (-31 %). Tutkimushenkilökuntaa oli 433 ja tutkimustyövuosia kertyi 264. Molempien osuus koko maan volyymistä on 0,5 %. Tutkimushenkilökunnan määrä oli 6 % ja tutkimustyövuosien 14 % pienempi kuin edellisvuonna.\nMerkittävä enemmistö aikuisväestöstä on suorittanut jonkun perusasteen jälkeisen tutkinnon. Vuonna 2020 tutkinnon suorittaneita oli Kymenlaaksossa 72,4 % (15 vuotta täyttäneestä väestöstä). Tutkinnon suorittaneiden osuus väestöstä on kasvanut vuosittain vajaalla prosenttiyksiköllä, koska vanhemmalla, työelämästä pois siirtyvällä väestöllä on tutkintoja nuoria ikäluokkia vähemmän. Tutkinnon suorittaneiden osuus on kuitenkin koko maata (74,2 %) pienempi. Henkilöt ilman ammattiin valmistavaa tutkintoa ovat työmarkkinoilla yleensä kaikkein heikoimmassa asemassa.\nSuoritettujen tutkintojen jakautuma kertoo sekä työvoiman tarjonnan että työvoiman kysynnän rakenteesta. Kymenlaaksossa on ollut tyypillisesti jonkin verran enemmän toisen asteen ja vähemmän korkea-asteen tutkinnon suorittaneita maan keskiarvoon verrattuna. Kymenlaaksossa 45,1 % oli suorittanut toisen asteen tutkinnon (koko maa 40,6 %). Korkea-asteen tutkinnon suorittaneita oli maakunnassa 26,5 % (koko maa 32,6 %).\nKymenlaaksossa asuu noin 37 500 korkea-asteen suorittanutta henkilöä. Eniten on alimman korkea-asteen (”opistotaso”) koulutuksen saaneita eli noin 14 600 henkilöä. Heidän määränsä kuitenkin vähenee vuosittain, koska koulutusta ei enää järjestetä. Ammattikorkeakoulututkinnon suorittaneet ovat korvanneet opistokoulutetut kokonaan jo nuoremmissa ikäryhmissä.\nAlemman korkeakoulututkinnon suorittaminen vaatii 3–4 vuotta päätoimista opiskelua toisen asteen jälkeen. Alempaan korkeakouluasteeseen luetaan esimerkiksi ammattikorkeakoulututkinnot ja alemmat korkeakoulututkinnot. Kymenlaaksossa alemman korkeakoulututkinnon suorittaneita asuu noin 14 200. Määrä kasvaa noin 300:lla vuosittain.\nYlemmän korkeakouluasteen tutkinnon suorittaminen vaatii pääsääntöisesti 5–6 vuotta päätoimista opiskelua keskiasteen jälkeen. Koulutusasteeseen luetaan esimerkiksi maisteritutkinnot ja lääkäreiden erikoistumistutkinnot. Ylemmän korkeakoulututkinnon suorittaneita on maakunnassa noin 8 300. Määrä kasvaa hieman yli sadalla vuosittain. Tutkijakoulutuksen saaneita on noin 350. Parin viimeisen vuoden aikana heidän määränsä ei ole juurikaan muuttunut.


Searching for the greener side: Häät karnevaaliviikonloppuna\nLähettänyt Sari Maria klo 3/11/2013\nIrina 11. maaliskuuta 2013 klo 12.47\nAina kommentoin näitä hääjuttuja, mutta musta vihkiminen kuudelta kuulostaa super aikaiselta täkäläisittäin. Myöhäisin kutsu mulla oli yhdeksältä ja vihkiminen alkoi aikataulusta poiketen reippaasti kymmenen jälkeen, auts! Riisiä oon nähnyt heiteltävän enemmän jo maistraatin jälkeen. Kirkon jälkeen on liian kiire päästä pusuonnittelemaan paria :) Missä maassa kakkupala pitää saada pysyyn pystyssä? Hauska tutustua erilaisiin perinteisiin.\nSari Maria 12. maaliskuuta 2013 klo 14.54\nJoo tuo klo kuuden hääseremonia tosiaankin oli aikaisin..\nSuomessa oon törmännyt tohon kakkupalaan. En muista enää, että kuka sen mulle kertoi mutta kuulin tuosta jo ihan pienenä. En sit tiä jos joku on ihan kirkkain silmin kusettanu päin naamaa :D\nAnonyymi 12. maaliskuuta 2013 klo 6.04\nHei, voisiko saada häistä kuvia? Varmasti muutaman mainion otoksen sait sieltäkin..?\nSari Maria 12. maaliskuuta 2013 klo 14.52\nItse häistä ei tullu kauheesti otettua kuvia, nyt toki harmittaa jälkeenpäin.. Siinä kun jotenkin keskittyi menoon niin unohti kameran ihan kokonaan. :/


Digiä ja kyyneleitä -podcastissa käsitellään johtamista, digihankkeita ja niihin liittyvää tunteiden kirjoa\nUuden podcastin ensimmäinen jakso on julkaistu 14.4. Uusi jakso julkaistaan kahden viikon välein. Podcast on kuunneltavissa muun muassa Soundcloudissa ja Spotifyssa.\nDigiä ja kyyneleitä on Digian podcast, jossa etsitään suomalaisten johtajien kanssa tyhjän pöhinän ja IT-jargonin takaa aitoa tunnetta ja arvoa digitaalisuudesta. Ohjelmassa käsitellään digipäätöksiin liittyvien tunteiden kirjoa uskosta toivoon ja herkkyydestä epävarmuuteen.\nKeskustelemassa ovat OP Ryhmän pääjohtaja Timo Ritakallio, Verohallinnon pääjohtaja Markku Heikura, DNA:n toimitusjohtaja Jukka Leinonen, Valtion kehitysyhtiö Vaken toimitusjohtaja Paula Laine ja Alma Median toimitusjohtaja Kai Telanne. Sarjan avausjaksossa äänessä on Digian toimitusjohtaja Timo Levoranta.\nVertaistukea johtajilta johtajille\nDigitaalisuus on useimmissa yrityksissä aivan liiketoiminnan ytimessä. Samalla digikehittäminen on noussut IT-osastolta johto- ja hallituskeskusteluihin – vaikka moni johtaja ei ole IT-asioiden substanssiosaaja. Johtajat joutuvat tekemään isoja, mahdollisesti koko liiketoiminnan tulevaisuuteen liittyviä digitalisointipäätöksiä.\nPodcast tarjoaa vertaistukea johtajilta johtajille digihämmennykseen.\n”Näitä asioita käsitellään usein teknologiakulmasta, mutta johto on vähän kauempana teknologiasta. Toivon, että johtajat huomaavat, että he eivät ole yksin tässä digitalisaatiomaailmassa. Digitalisointi on välttämättömyys liiketoiminnan kehittämiselle, ja siinä on asioita, joihin hekin voivat tarttua ja osallistua, eikä näitä asioita tarvitse pelätä. Kaikilla on tunteita pelosta, toivosta, epätoivosta – onnistumisia ja iloa. Itseni mukaan lukien”, Digian toimitusjohtaja Timo Levoranta sanoo podcast-sarjan avausjaksossa.\nPodcastissa suomalaiset johtajat kertovat omia esimerkkejään johtamisen ja digikehityksen haasteista ja niihin liittyvästä tunteiden kirjosta.\nTutustu Digiä ja kyyneleitä -podcastiin ja kuuntele ensimmäinen jakso >>\nDigiä ja kyyneleitä -podcastin löydät myös seuraavilta alustoilta:


Meiltä saat sängyn ja sohvan syväpuhdistuksen, otsonoinnin tai ilmanpuhdistuksen samalla kun siivoamme muuten kotiasi. Tehopuhdistuksella huoneilmasta poistuu valtava määrä epäpuhtaksia!\nTehopuhdistuksella kodista huippuraikas\nVoit tilata normaalin siivouksen yhteyteen kotisi PRO-AQUA syväpuhdistuksen, otsonoinnilla toteutettavan hajunpoiston tai tehokkaan huoneilman puhdistuksen.\nSähkömoottoriharjalla varustettu PRO-AQUA syväpuhdistaa matot, sängyt, sohvat ja autot ennennäkemättömän puhtaiksi. Tehokas sähkömoottoriharja sopii myös kovien lattiapintojen puhdistamiseen, jolloin hankalakaan lika ei pääse pinttymään. Kaikki materiaalit pysyvät sähkömoottoriharjalla puhdistettuina siisteinä pitkään.\nKun me nukumme sängyssä, meistä irtoaa runsaasti ihosolukkoa. Ja se tahtoo jäädä sänkyysi tiukasti normaalista imuroinnista huolimatta. Ja kuollut ihosolukko on mm. pölypunkkien lempiruokaa! Sängyn vakumointi tappaa jopa pölypunkit! Syväpuhdistusmeneltemällä Pro-Aqua imee vesisäiliöön sen hienommankin pölyn sekä kuolleet pölypunkit ja kuolleen ihosolukon yms. patjoista ja peitoista sekä tyynyistä. Sängyn vakumointi ja syväpuhdistus parantaa huomattavasti unen laatuasi sillä sinun on puhdistuksen jälkeen helpompi hengittää!\nEroon epämiellyttävistä hajuista\ntupakanhaju lähtee autosta tai asuinhuoneistosta erittäin tehokkaasti otsonaattorilla\nmuut ikävät hajut, kuten homeen hajun tai ummehtuneen hajun kesämökiltä tai veneestä\nrakennusalalla toimivat yritykset puolestaan käyttävät otsonaattoria esimerkiksi vesivahinkojen yhteydessä syntyvien hajujen poistoon\nOtsonointi perustuu voimakkaaseen hapetukseen, joka neutralisoi erittäin tehokkaasti myös epämiellyttäviä ja muutoin hankalasti poistettavia hajuja. Kyseessä on hajunpoistossa käytettävä laite, josta käytetään usein nimitystä otsonaattori. Laitteen avulla suoritettava otsonointi perustuu tyypillisesti uv-säteilyn, hapen ja kosteuden yhteisvaikutukseen. Otsonointilaitteissa eli otsonaattoreissa, on uv-säteilyä tuottava lamppu, joka yhdessä hapen ja kosteuden kanssa tuottaa otsonia. Näin tapahtuva otsonointi siis jäljittelee luonnossa tapahtuvaa otsonin syntymistä. Koneellisesti tehtävä otsonointi onkin usein tehokkain ja myös suhteellisen nopea tapa päästä eroon epämiellyttävistä hajuista.\nOtsonaattori on siis hyvä apuväline erilaisten hajujen neutralisointiin ja se sopii moneen eri käyttökohteeseen.\nSaman tilan otsonointia tulisi välttää toistuvasti ja usein. Mikäli samaa tilaa pitäisi puhdistaa otsononnilla tämän tästä, on viisainta lähteä selvittämään varsinaisen hajun lähdettä; eli vastausta kysymykseen: mikä saa hajun palaamaan tilaan.\nOtsonoinnin hinta alkaen 41,00 euroa.\nRaikas ja hyvältä tuoksuva huoneilma!\nPuhdistettu ja kosteustasapainoltaan oikea, ihanteellisen puhdas huoneilma suojaa limakalvoja ja vähentää immuunijärjestelmän kuormitusta.\nHuoneistonpuhdistusjärjestelmä on allergikoille ja astmaatikoille äärimmäisen hyvä, koska hengitysteitä kiusaavat ilman epäpuhtaudet ja hiukkaset saadaan lähes 100% talteen. Samalla huoneilman kosteus kohoaa. Liian kuiva huoneilma saattaa johtaa jopa kroonisiin keuhko- ja hengityssairauksiin. Ilmanpuhdistus tekee hyvää hengitysteille.\nHuoneilmanpuhdistuksen yhteydessä saat valintasi mukaan joko suolahoidon taikka mieleisesi tuoksuisen huoneilman: lisäämme veteen aitoa eteeristä öljyä taikka merisuolaa. Ilman puhdistamisteho on jopa 56 litraa sekunnissa, eli noin 3,4 m³ minuutissa! Saat automaattisesti huoneilmanpuhdistuksen tilaamalla kotisiivouksen meidän välineillämme suoritettuna. Huomaat eron!


Kohta ollaan keväässä; on aika aloittaa suojakertoimien käyttö, ihailla/kauhistella/hämmästellä aikaista kukintaa ja rentoutuakin.\nLuontoa ja tätä "talvea" ei voi olla hämmästelemättä. Nythän talvi vetelee jo viimeisiään; ensi viikolla siirrytään maaliskuun myötä virallisestikin kevääseen. Monena vuonna eniten lunta on satanut (ja kevättä kohden mennessä myös sulanut) maaliskuussa.\nJonkinlaista lumipeitettä on eteläänkin tulevalle viikolle luvattu, saa nähdä kuinka talvista on tulossa. Kuluneella viikolla sateli yhtenä aamupäivänä hetkosen lunta, hämmästelimme sitä samaan suuntaan hetkellisessä pikkupyryssä kulkeneiden tuttujen kanssa, vaikka helmikuussa lumisateen pitäisi toki olla ihan normimenoa. Kevään kukat nousevat maasta pari reilusti yli kuukauden etuajassa, tänään bongasin ison leskenlehden nupunkin maalla.\nViikon paras, runsain ja raikkain aamiainen nautittiin ACO-apteekkikosmetiikkasarjan uusien aurinkovoiteiden pressitilaisuudessa ravintola Espassa. Kevätaurinko alkaa hiljalleen lämmittää, ihanien auringonsäteiden haittavaikutuksilta kannattaa alkaa suojautumaan nyt.\nACO on lanseerannut ensimmäiset, erityisesti kuivalle ja atooppiselle sekä aurinkoyliherkälle iholle kehitetyt aurinkotuotteensa; Intolerance Lotion SPF50 ja AtoProtect Lotion SPF50+. ACOn aurinkotuotteet ovat apteekkikosmetiikkasarjojen myydyimmät aurinkosuojat. Tuoteperheestä löytyvät tuotteet kaikille ihotyypeille ja koko perheelle\nSateen jatkuessa eilen koko päivän oli aikaa lukea. Perjantaina nappasin lehtihyllystäkin pitkästä aikaa luettavaa. Trendissä oli Diane Keatonin inspiroima muotijuttu. Seuraan Dianea Instagramissa tyyli-inspiksen ja hyvän huumorintajun takia.\nMuut Murakamit olen lukenut aiemmin, nyt aloitin Komtuurin surman. Paksussa kirjassa riittääkin luettavaa joksikin aikaa.\nEilen oli nimipäiväni. Olin tehnyt jo maalla aamiaiselle granolatortun ihan muuten vain, nimipäiväni muistin vasta appeni kysyessä onko joku erikoispäivä.\nSain nimikkomyrskynkin eilen. Tuuli-myrskyn nimeä hämmästeltiin Iltasanomien kommenteissa, mutta myrskythän nimetään kyseisen päivän nimipäivän mukaan.\nYön aikana 24 h sateen jälkeen anoppilan maisema oli muuttunut, pellolle oli ilmestynyt järvi ja laskiaissunnuntaiaamuksi ojapahanen oli muuttunut leveäksi virraksi.\nKuinka viikkosi on sujunut? Oletko jo bongannut kevään merkkejä?\nOuti Krimou/Outi's life 24.2.2020 18.01\nLeskenlehden bongasin tänään ja onhan tämä aikamoisen outoa näin helmikuussa. Tänään oli juuri sellainen päivä, että tajusin, että nyt pitää alkaa käyttämään aurinkorasvaa kasvoilla.\nIhanaa viikkoa sinulle Tuuli ja myöhästyneet nimpparionnittelut <3\nTiia Koivusalo 24.2.2020 20.48\nNam mitkä herkut Acon tilaisuudessa ja tuo sun Granola kakku. Ihanaa uutta viikkoa Tuuli. <3


Päällystyskilometrit liki puolittuvat viime vuodesta – "Päällystevauriot ja paikkaustarpeet lisääntyvät" | Tekniikkatalous\nPäällystyskilometrit liki puolittuvat viime vuodesta – "Päällystevauriot ja paikkaustarpeet lisääntyvät"\nHarri Repo, 16.5.2019 12:27 Logistiikka\nTeitä päällystetään 1500 kilometriä.\nMaanteiden päällystyskilometrit putoavat liki puoleen viime vuoteen verrattuna.\nTeitä päällystetään noin 1 500 kilometriä eli neljäkymmentä prosenttia vähemmän kuin viime vuonna.\nTämän vuoden päällystyskauden työt ovat käynnistyneet ja ensimmäisiä kohteita on saatu jo valmiiksi Etelä-Suomessa.\nPäällystettyjen maanteiden korjaamiseen on tänä vuonna käytettävissä noin 105 miljoonaa euroa. Tästä noin 30 prosenttia kuluu tiemerkintöihin ja huonokuntoisten päällysteiden paikkaamiseen.\nTämän hetken arvioiden perusteella maanteitä tullaan päällystämään vuonna 2019 noin 1500 kilometriä.\nEnnusteen toteutuessa tämän vuotinen päällystysmäärä olisi lähes puolet pienempi kuin keskimäärin viimeisen 10 vuoden aikana. Lopulliseen päällystysmäärään vaikuttaa oleellisesti asfalttipäällysteen yhtenä pääraaka-aineena käytettävän bitumin hinta.\nPäällysteen huonosta kunnosta varoittavia liikennemerkkejä ja sen takia alennuttuja nopeusrajoituksia joudutaan todennäköisesti asettamaan yhä useammin. Varsinkin alemmalla tieverkolla olisi monin paikoin tarvetta päällysteen uusimisen yhteydessä korjata myös tien rakennetta, mutta tänä kesänä ei ole mahdollista kuin korkeintaan säilyttää vilkkaimman tieverkon kunto nykyisellään.\n"Merkittävästi vähentyvät päällystysmäärät ennakoivat päällystevaurioiden ja paikkaustarpeen lisääntymistä jo ennalta huonokuntoisilla ja iäkkäillä tienpinnoilla. Huonokuntoisten teiden ennustetaan lisääntyvän tänä vuonna 600 kilometrillä", tieliikennejohtaja Pekka Rajala Väylästä sanoo.


ori Brenin Llwyd (A)\nAihe: ori Brenin Llwyd (A) Su Maalis 30 2014, 11:38\n17 + 16 + 17 + 15 = 65p "Ryhdikäs ja tiivisrunkoinen ori. Takaosa saisi olla vahvempi. Vahvat takajalat, etujalat hieman lyhyet. Epäsopusuhtaisuutta."\n4,5 – 7 – 4,5 – 22 – 3,5 = 41,5p.\n29+38+20+35 = 122p.\nKRJ II 15.10.2011\n21 (6+6+9) - 40 - 14 - 10 - 8 = 93 p.\nVirallinen nimi: Brenin Llwyd\nKoulutus: ko:heA re:40cm\nRotu+skp: welsh mountainori\nKasvattaja: Bedwyr Stud, GB\nKotitalli: Hywarrd Stud\nTäyttänyt 3v. 12.12.2008\nTäyttänyt 6v 12.03.2009\nBrenin Llwyd on komea hieno ori, joka on lähtöisin Briteiltä. Luonteeltansa tämä poni on vilkas. Se on valppaana aina, eikä harrasta rauhoittumista tai nukkumista lähes lainkaan. Brenin Llwyd, tutuimmin Poju on energinen, eikä hiljaista ponia ole nähnytkään. Kaikki, mitä Pojun kanssa tekee, tekee ori ne energialla. Taluttaessakin vetoa on paljon, ja välillä jotain hirveää, ellei saa Pojua hidastamaan vauhtia. Vaikka kooltansa Poju onkin pieni, löytyy siitä paljon voimaa. Sillä on vahvat lihakset, joilla kiskoa. Orimaisuutta Pojusta ei oikeastaan löydy, se ei harrasta näykkimistä, potkimista, tai jekkuilua. Kunhan vain on energinen.. Poju ei välitä mistään mitä sille tehdään, muut kaikki mitä sen ympärillä tapahtuu, silloin kiinnostus on suuri. Kaikkea vahdataan silmä kovana, ja kaikki pitäisi nähdä. Pojun ollessa karsinassa, ja kaverit pyörivät käytävälle, on ori menossa heti mukaan. Se viihtyy kaikkien ponien kanssa ja nauttii jokaisen läsnäolosta. Mikään pikku natsi Poju ei ole, eikä muutenkaan tapana ole pomottelu.\nKäsitellessä Poju on rauhallinen, eikä sählää jatkuvasti. Se on kiltti oriksi, ja antaa kiltisti käsitellä itseään. Joskus saattaa luimistella, ilman syytä, mutta ei kuitenkaan tee mitään. Tämä ori ei siedä yhtään pieniä kirkuvia lapsia, niiden seurassa Poju hermostuu. Näinollen pieniä ihmisiä emme suosittele samaan karsinaan. Rauhallisten ihmisten kanssa Poju viihtyy parhainten. Tämä oripoika rakastaa ylikaiken vettä, ja alkaa veden kanssa "leikkimään". Kesäisin vedellä viilennyksestä Poju pitää todella, eikä haluaisi veden loppuvan. Kastuminen ei haittaa ollenkaan, kesäisinkin se nauttii lämpimästä kesäsateesta.\nHarjatessa Poju on rauhallinen, ja antaa harjata itseään, eikä aiheuta mitään show'ta. Kumisuasta erityisesti nauttii, pyöreät liikkeet saavat orin rentoutumaan, ainakin luulisi niin, mutta lopputulos erilainen. Poju vahtii, mitä ympärillä tapahtuu. Pojun vaihtivaisuuden syytä ei tiedä, luuleko sitten esiin hyppäävän sapelihammastiikeri, tai pieni vihreä mies? Pienenkin äänen ori kuuntelee korvat höröllä, ja kääntää päänsä sinne suuntaan. Kavioiden kanssa ei tarvitse tapella, ne nousee suosiolla, ja näin kengittäjäkin pääsee helpommalle. Ainoa ongelma, tai ei ongelma, on se, että Poju ei jaksa pitää kaviotansa tarpeeksi ylhäällä. Se kyllä ilmoittaa, kun on tarpeeksi kolmella jalalla seissyt. Varustaessa osaa olla sitkeä; satulasta ei pidetä ollenkaan, ja sitä yritetään saada selästä keinolla millä hyvänsä. Useimmiten Poju yrittää purra satulaa, mutta on pikkuhiljaa oppinut, että satula pysyy selässä, eikä sitä pois oteta silloin kun haluaa. Suitsien laitto puolestansa sujuu paremmin. Pää osataan pitää paikoillaan, eikä kuolaimienkaan kanssa tarvitse tapella.\nRatsastaessa oikea pikku pirulainen. Poju osaa harrastaa pukittelua ja ylimääräistä pomppimista. Ori painottuu kouluun, sillä se polveutuu hienosta koulusuvusta. Poju osaa näyttää hienot liikkeet, mutta ne eivät synny pienellä pohkeenpuristuksella, pidätteellä, vaan toimivuuteen vaaditaan erityisen paljon sitkeyttä. Sitkeys on avainsana Pojulla ratsastamiseen. Kun ori kyllästyy, alkaa se heittelemään päätänsä, tanssahtelee ja saattaa heittää parit pukitkin. Myöskin ratsastaessa Pojusta löytyy energiaa, ja alkutunti saattaa mennä sähläämiseen, kun Poju ei malta rauhoittua. Ei auta muu kuin pidätellä ja pysyä selässä. Lopputunnista ori rauhoittuu, ja malttaa pysyä pohkeiden välissä ja mennä eteenpäin. Askellajit ovat hyvät istua, jokainen askellaji pehmeä ja rento. Laukka ovat lyhyttä ja sen lisääminen voi tuottaa ongelmia. Myöskin kootut askeleet tuottavat hiukan ongelmia. Herkäksi oria ei voi kutsua, mutta ei puskaratsukaan ei ole. Aikaisemmin tuli mainittua, että sitkeyttä vaaditaan, mutta mitä se Pojun kanssa tarkoittaa? Vastaus on, tehdä niin kauan, kunnes tietty liike onnistuu. Useimmiten pohjetta saa käyttää reilusti, jotta Poju esimerkiksi väistää sitä. Yksisuuntainen hevonen ei ole kyseessä, joten väistää hienosti molempiin suuntiin. Etuosa käännöksissä Poju helposti liikkuu sallittua enemmän, eli niitä saa harjoitella ahkerasti. Samoin takaosa käännöksissä. Kootuissa askellajeissa Poju vaihtaa usein askellajia, mutta osaa hiukan lyhentääkin. Lisätyissä vauhtia ei meinaa tulla, kun sitä tarvittaisiin. Kyllä muuten jaksetaan riehua, mutta sitten kun saisi olla vauhtia, ei mistään tule mitään. Kummallista, mutta totta.\nEsteet eivät sovellu ollenkaan tälle poniherralle. Esteillä alkaa kuumenemaan ja herpaantumaan, eikä muuten varmasti hyppää. Esteillä raippa käy tarpeelliseksi, niinkuin koulussakin. Esteet Poju haluaa kiertää kaukaa, mutta mitäs hyppäämistä se on? Eipä mitään. Esteitä ei paljoa tämän herran kanssa harrasteta, mutta näin on käynyt, kun on hypännyt. Jos jollonkin syntyy pukkirodeo, niin esteillä. Aikaisemmin Poju on pukittanut ratsastajan sievästi esteen yli ja joussut tyytyväisenä karkuun.\nPuomeja Pojun kanssa voi mennä, silloin sen sievästi juoksee puomien yli, eikä vastusta ollenkaan tekemistä. Oikeastaan puomit ovat Pojun mielestä hauskoja, niistä on kiva juosta yli. Maastoillessa Poju on oikein varmajalkainen, vaikka katselee villkaana ympärillensä. Rapinoita, tuulenpuuskia, lehden lentoja, niistä ori ei välitä ollenkaan, kunhan kävelee eteenpäin tyytyväisenä. Maastoilussa parasta on vauhti. Metsäpoluilla Poju innostuu syvästi laukkaamisesta, eikä malttaisi lopettaa sitä. Usein ravi muuttuu laukaksi, ellei ole hereillä. Pysäyttäminen voi tuottaa ongelmia, mutta ennen maastoon lähtöä olisi hyvä varmistaa, että jarrut toimii kunnolla. Raippaa ei tarvitse maastossa ollenkaan, sillä ei tee yhtään mitään, kun Poju menee niin hienosti. Maastossa menee paljon paremmin kuin kentällä tai maneesissa. Myöskään maastoesteillä ei tahdo toimi, esteet ovat pelottavia, ja niistä ei yli hypätä. Ei edes kävellä. Kierretään kaukaa, juostaan karkuun.\nLisäksi tällä kimolla orilla on ihanaa mennä ilman satulaa. Ilman satulaa mennessä Poju rentoutuu ja menee oikein hyvin. Silloin pukittelut, pomppiset eivät tule mieleenkään. Putoaminen on harvinaista askeleiden kannalta, ne ovat niin pehmeät, että kyllä siellä pysyy.\nKilpaillessa Poju on todella hermostunut. Liika ihmishälinä on Pojulle kauheaa, se ei ole tottunut olemaan niin monen ihmisen keskellä. Muut hevoset eivät auta ollenkaan ongelmia, pikemminkin Poju haluaisi tehdä tuttavuutta, ainakin tammojen kanssa. Orilla ei ole tapana potkia ketään, vaan on ilo olla hevosjoukkojen keskellä.\nKun pitäisi alkaa lämmitellä tai mennä itse radalla, on Pojun hauskuus loppunut. Lämmitellessä se on hermostunut ja temppuilee minkä ehtii. Se koittaa saada ratsastajan alas selästä tai tekee mitä haluaa, jos mahdollisuuden antaa. Estekisoissa ei ole käynytkään, muutamissa koulukisoissa. Koulukisoissa aika meni hermoiluun, eikä itse ratakaan mennyt hyvin. Kyllä se Pojukin tottuu, kun on tarpeeksi kisapaikoilla pyörinyt.\nwm, evm II. Angharad\nwm, evm III. Cadwallader\nIIE. Gynned Elaina\nwm, evm IEI. Aeron Maldwyn\nE. Mairwen Dyrr\nwm, evm EI. High Neirin\nwm, evm EII. Pederau\nwm, evm EEI. Rhydderch\nEEE. Wynn Talaith\nPojun isä Gwalchgwyn kilpailee tasolla helppo A kohtuullisella menestyksellä. Se on osallistunut moniin kilpailuihin ja voittoja on kertynyt tilille jo 7. Sijoituksia on muutenkin tullut jo noin 20. Kimo ori on astunut muutamia tammoja, joiden varsoista onkin tullut kelpo kouluhevosia. Galiw on myös kiertänyt näyttelyitä Euroopassa ja varsin hyvällä menestyksellä, sen rakenne on ihanteellinen welsh mountainille.\nIsänisä Angharad ei niinkään liikkunut ns. julkisissa kisapiireissä, vaan kävi nuoren omistajansa kanssa seura- ja aluekilpailuissa. Näissä se menestyi aika hyvin, vaikkei kovin useasti sijoittunutkaan. Se oli kuitenkin hyvärakenteinen ja hyvin hoidettu ori, joka jouduttiin ruunaamaan 10-vuotiaana. Tätä ennen siitä kuitenkin otettiin pakasteet kolmelle tammalle.\nIsänisänisä Cadwallader oli tuntemattomammasta (mutta sitäkin hienommasta) suvusta. Sen taidot ylsivät korkealle, ja se kilpaili muutamaan otteeseen vaikeissakin luokissa. Sillä oli sulavat ja kauniit askeleet, hieno rakenne ja lempeä luonne. Se menestyi hyvin, sijoittui useasti ja voitti monesti. Se myös kantakirjattiin ensimmäisellä palkinnolla, ja se menestyi monissa rotunäyttelyissä.\nIsänisänemä Gynned Elaina periytyi suoraan orilegenda Gynned Gwasonista, jolta oli tullut monia varsoja. Sen menestys ei kuitenkaan ollut aivan mieleistä kouluratsastuksessa, joten se siirrettiin kilpailemaan 70 cm rataesteille. Esteillä se menestyi oikein mukavasti, koska se oli nopea, ketterä ja omasi hienon hyppytyylin. Tamman varsoista tuli useasti moniosaajia.\nIsänemä Glaudusa oli todella nätti kimo, jonka isälinjasta löytyivät mm. komeat moniosaajat Gradwell ja Gereme. Sen menestys kouluratsastuksessa oli vaihtelevaa, muttei suinkaan hullumpaa. Se joutui kuitenkin lopettamaan kilpailemisen kaaduttuaan pahasti esteillä, ja saadessaan jalkaansa lievän murtuman. Se kuitenkin toimi vielä jonkin aikaa siiitostammana Julie Gwennethin omistuksessa.\nIsänemänisä Aeron Maldwyn oli kuumaluonteinen ja vaativa hevonen. Toki sillä oli myös hieman järkeä päässä, mutta kilpailuissa se ei toiminut kunnolla muilla kuin omistajallaan, Heather Wellderillä. Vanhetessaan siitä kuoriutui hieno kouluponi, joka pärjäsiaina kansallisella tasolla asti.\nIsänemänemä Heulwen oli rauhallinen ja nätti tamma. Siitä tuskin voi sanoa ainuttakaan pahaa sanaa, ja lempeä tamma ehti kokeilla hieman kaikkea. Sillä oli kykyjä, se kilpaili sekä esteillä että koulussa, ja kiersi muutamat poneille tarkoitetut kenttäkilpailutkin. Vanhemmiten se toimi opetusratsuna ratsastuskoulussa, jossa se jäi monen hyviin muistoihin.\nEmä Mairwen Dyrr asuu Iso-Britanniassa, jossa se kilpailee hienolla menestyksellä kouluratsastuksessa. Sillä on vielä vähän kokemusta, sillä pahan influenssan takia se alkoi vasta aloittamaan kilpailemistaan. Sillä on kuitenkin jo muutamia varsoja, ja se on periytynyt tunnetusti hyvästä suvusta.\nEmänisä High Neirin oli varsin tunnettu ori, jolta ei temperamenttia puuttunut. Se kilpaili suurimmaksi osaksi esteillä, menestyen hyvin, mutta osallistui myös koulukilpailuihin. Se oli mukana monissa welshtapahtumissa, ja omistajan aktiivisuuden ansiosta siitä tuli suosittu jalostuskäytössä.\nEmänisänisä Pederau kilpaili rauhalliseen tahtiin koululuokkia. Ori keräsi rauhallisen ja kuuliaisen luonteensa avulla muutamia erityismainintoja, mutta ei menestynyt sen kummemmin. Lopulta se myytiin ruunaamisen jälkeen ratsastuskoulun yksityispuolelle, tallin omistajan tyttären harrastekaveriksi.\nEmänisänemä Morwenna oli hieman erikoisempi tapaus. Tamma oli tavattoman eloisa, siltä löytyi lahjoja vähän kaikkeen. Se kilpaili aktiivisesti esteillä, mutta meni myös koulu hienolla menestyksellä. Siltä ei oltu odotettu paljoa, sillä suvussakaan ei ollut kummempia menestyneitä. Silti tamma loksautti kaikkien leuat auki ja veteli rutiinilla sijoitukset kokeneemmiltakin hevosilta alta.\nEmänemä Rhonwen oli keksitasoisesti kilpaillut welshtamma. Sillä oli kaunis musta väritys, sekä suuri läsi, joka teki siitä erikoisen näköisen. Tamma kierteli enemmän näyttelyissä ja muissa vastaavissa tapahtumissa, kuin kilpailuissa. Silti se meni silloin tällöin aluetason koulu- ja estekilpailuita.\nEmänemänisä Rhydderch oli oikein mukavasta sukulinjasta. Isän puolelta löytyi mm. Rwennye, emä taas oli hyvällä menestyksellä kisannut Rashad Wakash. Rydderch menestyi hienosti koulupuolella ja se kantakirjattiin kolmannella palkinnolla vuoden 2000 elokuun tilaisuudessa.\nEmänemänemä Wynn Talaith joutui huonolla onnella sitä kaltoin kohtelevalle omistajalle. Lopulta tämä surkea omistaja myi sen eteenpäin ratsastuskoululle, joka tarjosi siitä hyvät rahat. Sitä kautta se päätyi loppuiäkseen yksityiseksi kilpaponiksi hoitajalleen. He loivat syvän luottamussiteen ja Tal menestyi hienosti omistajansa kanssa. Pikku hiljaa se kuntoutui täysin, kilpaili kansallisen tason koulua ja sai muutaman varsan.\n23.01.2009 wA-t. Greenwich's Aderyn (e. Gwenhwyvar), om. dani (VWY-II)\n01.04.2009 wA-t. Bethan Vienna (e. Adarn Delyth), om. Fancy (VWY-II)\n14.06.2009 wA-t. Greenwich's Rhedyn (e. Gwenhwyvar), om. Jenni R\n17.08.2009 wC-o. Greenwich's Rossini (e. Rhydderch Gwyn), om. Muruzbu\n16.11.2010 wA-o. Hywarrd Elfryn (e. Dryswllyn Eiliw), om. Sylvester\nKRJ:n alaiset koulukisat -- 6 voittoa, 46 sijoitusta\n15.12.2008 Jerry 8. helppo A, 5/50\n24.12.2008 Rupeltaja 2. helppo B, 2/50\n30.12.2008 Elgwir Arabians 2. helppo A, 1/50\n03.01.2009 Hamilton 2. helppo B, 3/40\n05.01.2009 Hamilton 2. helppo B, 6/40\n12.01.2009 Forwice 3. helppo A, 2/40\n14.01.2009 Forwice 3. helppo A, 4/40\n21.01.2009 Viehättävä 2. helppo B, 7/80\n22.01.2009 Evergrey 2. helppo A, 6/60\n25.01.2009 Viehättävä 2. helppo B, 7/80\n29.01.2009 ROWDY 1. helppo C, 3/31\n29.01.2009 ROWDY 3. helppo A, 5/32\n30.01.2009 Viehättävä 3. helppo A, 2/80\n31.01.2009 Viehättävä 2. helppo B, 7/80\n04.02.2009 Leya Dressagehorses 2. helppo A, 3/51\n04.02.2009 Manetheren 3. helppo A, 6/100\n05.02.2009 Manetheren 3. helppo A, 7/100\n06.02.2009 ROWDY 3. helppo A, 6/50\n07.02.2009 ROWDY 3. helppo A, 7/50\n07.02.2009 LAC 3. helppo A, 3/50\n08.02.2009 LAC 3. helppo A, 4/50\n08.02.2009 ROWDY 3. helppo A, 6/50\n09.02.2009 LAC 3. helppo A, 5/50\n10.02.2009 Svärjade 2. helppo B, 4/60\n13.02.2009 Svärjade 3. helppo A, 5/60\n13.02.2009 ROWDY 2. helppo B, 7/50\n15.02.2009 ROWDY 2. helppo B, 5/50\n16.02.2009 Forwice 2. helppo A, 4/40\n17.02.2009 ROWDY 3. helppo A, 4/50\n20.02.2009 Danduo 3. helppo A, 2/50\n22.02.2009 ROWDY 2. helppo B, 8/68\n24.02.2009 Arwyn 3. helppo A, 3/52\n02.03.2009 Evergrey 2. helppo B, 7/50\n02.03.2009 ROWDY 3. helppo A, 3/21\n03.03.2009 ROWDY 3. helppo A, 2/21\n04.03.2009 Evergrey 2. helppo B, 1/50\n09.03.2009 ROWDY 3. helppo A, 4/21\n17.03.2009 ROWDY 2. helppo B, 1/100\n17.03.2009 Rajaton 3. helppo A, 1/50\n19.03.2009 Gräslund 2. helppo B, 4/32\n19.03.2009 ROWDY 1. helppo C, 8/98\n21.03.2009 Jerry 3. helppo A, 7/50\n22.03.2009 Wafiya 1. helppo B, 5/50\n24.03.2009 Wafiya 1. helppo B, 7/50\n25.03.2009 ROWDY 1. helppo C, 6/57\n26.03.2009 Ryss it ! factory 3. helppo B, 2/100\n27.03.2009 Ryss it ! factory 2. KN Special, 1/100\n27.03.2009 Jerry 3. helppo A, 5/50\n27.03.2009 Gräslund 3. helppo A, 5/50\n28.03.2009 ROWDY 3. helppo A, 1/50\n28.03.2009 Wafiya 1. helppo B, 5/50\n30.03.2009 Gräslund 1. helppo C, 5/50\nVVJ:n alaiset valjakkokisat -- 9 voittoa, 31 sijoitusta\n05.01.2009 Frein Ponies 1. noviisi yhdistetty poneille, 1/30\n06.01.2009 Teijan Talli 1. noviisi koulukoe poneille, 2/30\n18.01.2009 ROWDY 1. noviisi yhdistetty poneille, 5/30\n20.01.2009 Virtuaalitalli Dei 1. noviisi yhdistetty poneille, 1/30\n21.01.2009 ROWDY 1. noviisi yhdistetty poneille, 5/30\n26.01.2009 ROWDY 1. noviisi yhdistetty avoin, 4/30\n31.01.2009 Virtuaalitalli Dei 1. noviisi yhdistetty poneille, 4/30\n04.02.2009 Virtuaalitalli Dei 1. noviisi yhdistetty poneille, 2/26\n04.02.2009 KK Stewart 1. noviisi yhdistetty poneille, 5/30\n04.02.2009 ROWDY 1. noviisi yhdistetty poneille, 1/30\n08.02.2009 ROWDY 1. noviisi yhdistetty poneille, 2/30\n09.02.2009 KK Stewart 1. noviisi yhdistetty poneille, 3/30\n10.02.2009 KK Stewart 1. noviisi yhdistetty poneille, 1/30\n11.02.2009 ROWDY 1. noviisi yhdistetty poneille, 3/30\n23.02.2009 Virtuaalitalli Dei 2. vaativa yhdistetty poneille, 5/26\n23.02.2009 BelRa 3. vaativa yhdistetty avoin, 2/30\n24.02.2009 ROWDY 1. noviisi yhdistetty poneille, 5/30\n24.02.2009 Mörkövaara 2. vaativa yhdistetty poneille, 5/30\n25.02.2009 Virtuaalitalli Dei 2. vaativa yhdistetty poneille, 3/28\n26.02.2009 BelRa 3. vaativa yhdistetty avoin, 4/30\n01.03.2009 Mörkövaara 2. vaativa yhdistetty poneille, 4/30\n02.03.2009 Virtuaalitalli Dei 2. vaativa yhdistetty poneille, 1/30\n04.03.2009 Virtuaalitalli Dei 2. vaativa yhdistetty poneille, 1/30\n10.03.2009 ROWDY 3. vaativa yhdistetty avoin, 5/30\n11.03.2009 ROWDY 3. vaativa yhdistetty avoin, 2/30\n14.03.2009 ROWDY 3. vaativa yhdistetty avoin, 5/30\n16.03.2009 Mörkövaara 2. vaativa yhdistetty poneille, 3/30\n18.03.2009 Teijan Talli 2. noviisi tarkkuuskoe poneille, 2/30\n21.03.2009 ROWDY 3. vaativa yhdistetty avoin, 3/30\n22.03.2009 ROWDY 3. vaativa yhdistetty avoin, 2/30\n02.04.2009 ROWDY 3. vaativa yhdistetty avoin, 1/30\n06.04.2009 ROWDY 3. vaativa yhdistetty avoin, 2/21\n20.04.2009 ROWDY 3. vaativa yhdistetty avoin, 3/28\n09.05.2009 Mörkövaara 2. vaativa yhdistetty poneille), 6/40\n29.05.2009 Mörkövaara 2. vaativa yhdistetty poneille, 1/29\n02.06.2009 Virtuaalitalli Dei 2. vaativa yhdistetty pareille, 4/20\n24.06.2009 Virtuaalitalli Dei 2. vaativa yhdistetty pareille, 2/18\n27.06.2009 VF Miniatures 4. vaativa yhdistetty poneille, 1/42\n01.07.2009 VF Miniatures 4. vaativa yhdistetty poneille, 3/45\n05.07.2009 VF Miniatures 4. vaativa yhdistetty poneille, 5/48\nNJ:n alaiset näyttelytkisat -- VAIN SERTIT\n20.12.2008 ROWDY 1. poniorit LKV1/6, BIS4, MVA-SERT, JS\n02.01.2009 Greenwich 2. wA-orit LKV3/7 irtoSERT, JS\n24.05.2009 Greenwich 1. wA-orit LKV2/9, irtoSERT, JS\n04.09.2009 Greenwich 1. wA-orit LKV2/10, irtoSERT, JS\n24.11.2008 - Poju on nyt 2,5- vuotiaana kasvanut jo hienoihin mittoihin! Orista tuli oikein raamikas ja komea lapsuuden ruipeluudesta huolimatta. Ori on vielä riehunut laitumella nämä viime viikot mutta jo tällä viikolla aloitamme koulutusjakson, jolloin Pojusta yritetään koulia oikein kunnon kouluratsu. Satulaan ollaan jo varovaisesti totuteltu ja kuljeksittu varusteet päällä ympäri maneesia, mutta selkään ei olla vielä uskaltauduttu. Luonteeltaan ori on melko mukava ja nöyrä, vaikka pientä poweria tietysti löytyy tarpeen tullen. Ollaan sitä nimittäin tultu aidoista läpi jo useammankin kerran kunnes ori siirrettiin hieman "vahvatekoisempaan" tarhaan\n05.01.2009 - Pojusta on nyt tullut jo niin iso poika, että ensimmäisiin kisoihin on jo osallistuttu. Muutamia sijoituksia on saatu, mutta lisää odotellaan. Onnenpäivämme taisi olla juuri ennen joulua, kun seuranäyttelyissä orimme sai aivan MVA-SERTin arvoisen tunnustuksen! Myös omista näyttelyistämme on jo alustavaa irtoa tullut, joten oikein mukavalta näyttää. Ori ilmoitettiin myös ponikantakirjan tammikuun tilaisuuteen ja sieltä odotamme tuloksia kieli pitkänä\n11.03.2009 - Kantakirjasta tuli sitten III-palkinto! Ryhdikkääksi, mutta epäsopusuhtaiseksi oria kuvattiin ja takaosaan kaivattiin vahvuutta. Olemme kuitenkin tyytyväisiä tähän ja seuraavana tavoitteena on Champion-arvonimen saaminen. Myös kisakentillä olemme menestyneet hyvin. Sijoituksia on ropissut niin koulusta kuin valjakosta ja pian on tavoitteet saavuettu. Ori sai myös ensimmäisen jälkeläisensä kun kaunis tammavarsa Aderyn syntyi 23.01. Tamma pääsi hyvään kotiin ja nyt vain odottelemme sen kasvua ja pääsyä kisakentille.\n19.06.2009 - Pojun kisaura on jo takanapäin ja viimoiset sijoituksetkin löysivät tiensä kalenteriin. Myös valjakon parissa on päästy yli 30 sijoitukseen :)Laatiksiin tarvittavat pisteet ovat siis kasassa ja nyt hankitaan niitä jälkeläisiä. Poju astui huhtikuussa upeasti menestyneen Adarn Delyth -tamman ja tämä herkku jäi Greenwichiin asumaan. Myös Ninnin kanssa on rakkaus kukoistanut ja sen hedelmänä syntynyt varsa on menossa Arekseen. Näyttelyidenkin parissa on saatiin kolmas serti kasaan eli Champion-arvonimeä käymme anomaan. Tietysti toiveissa olisi vielä se yksi puuttuva MVA.\n20.08.2009 - Lisäilin vielä kesän viimeiset valjakkokisat ja VVJ:n parista saatiin yhteensä 40 sijoitusta :)Nyt sitten jaoksen elpymistä ja uusia laatistilaisuuksia odotellaan. Pojulle myönnettiin kuun alussa Champion-arvonimi, mihin omistaja alkaa jo olla varsin tyytyväinen. Vaikka olisihan se VIR MVA:kin mukava ;D Pojun kesä sujui siis valjakon parissa ja nyt syksyllä eteen tulevat uudet haasteet jalostuksen ja laatuarvosteluiden parissa. Aivan pari päivää sitten ori sai ensimmäisen orijälkeläisensä, kun C-tamma Gwyn pyöräytti komean pojan, joka meni tilausvarsana Millionairesiin. Ennen vuodenvaihdetta on siis tavoitteena käydä ainakin YLAn ja VWY:n laatiksissa.\n17.10.2009 - Viime kuukausien aikana Poju on saanut ottaa hieman rennommin eikä uusia tammavieraitakaan ole näkynyt. Näyttelyissä ollaakin ehditty käydä: Poju nappasi kolmannen irtoSERTinsä kotinäyttelyissämme! Betty-varsa on kasvanut jo aikuiseksi ja kierrellyt kisakenttiä hyvällä menestyksellä :)Rossini sen sijaan palautettiin melkein heti, mutta onneksi sillekin löydettiin nopeasti uusi koti. Poju saa nyt ottaa vielä aika rauhassa ja pyöriä tarhassa syyspäiviensä iloksi. Tietysti orilla myös ratsastetaan sillon tällöin niin pysyy kunto hyvänä! Katsotaan, josko valmennuksiinkin päästäisiin.\n28.12.2009 - Pojun loppusyksy meni hyvissä merkeissä! Rossini-varsa sai uuden hienon kodin ja muutkin jälkeläiset näyttävät voivan hyvin! Poju on päässyt tutustumaan laatisteen maailmaan kun kävimme VWY:n laatiksessa lokakuussa. Tulos oli hieno: II-palkinto hyvillä pisteillä ja arvioilla! Poju ilmoitettiin myös YLAan ja kaiken kukkuraksi myös KRJ:n laatuarvosteluun! Molemmista toivotaan hyviä palkintoja ja sitten onkin laatisura nopeasti paketissa. Mites siinä nyt näin kävi? Tietysti olisi upeaa saada vielä tuo VIR MVA todelliseksi ja jälkeläisille hyvää menestystä!\nBrenin Llywd:stä huomasi jo heti sen olevan vaikeahko ratsu. Poju ei kuunnellut ohjeitasi ollenkaan ja jokainen käsky kaikui kuin kuuroille korville. Orilta löytyi energiaa hieman liiaksikin, joten aloittelimme verryttelyssä helpohkoilla liikkeillä, jotta saisit Pojun kuuntelemaan sinua. Nelikaarinen kiemuraura, voltti, pääty-ympyrät ja suunnan vaihdokset saivat orin hieman rauhallisemmaksi. Kokosit hienosti Pojun ja keskikäyntinne sujui yllättävän hyvin, keskiravissa ori pysähteli ja alkoi peruuttamaan. Kun keskiravi saatiin toimimaan, kokeiltiin hieman etu -ja takaosakäännöksiä, jotka ovat kuulemma Pojulle hankalia. Aloitimme etuosakäännöksellä, jossa Poju liikkui paljonkin sallittua enemmän. Treenasimme liikettä kokeilemalla eri tapoja, joilla saisit etuosakäännöksestä hillitymmän, ilman tarpeetonta liikkumista. Käsin ja jalkojen yhteispelillä sait Pojun menemään aina vain paremminja kun etuosakäännös oli saatu menemään melkein oikein, päätettiin testatata hieman laukkaa, jottei Poju kyllästyisi etuosakäännökseen. Laukassa tempon lisäys ei kumma kyllä meinannut onnistua, mutta istunnalla ja pohkeiden "reiluhkolla" käytöllä saatiin orista irti paljonkin. Otimme vielä harjoitusravia, jolloin yritimme saada Pojun kuuntelemaan sinua vain pienillä avuilla. Alku-ihmettelyn jälkeen ori toimi hienosti allasi, ja yhteistyötänne oli mukava seurata. Loppu-ajalla orista irtosi jopa upean näköinen pätkä keskiravia, eikä laukkakaan ollut hullumpaa. Kunhan saatte etu -ja takaosakäännökset, alkukäynnit ja tempon vaihtelut sujumaan kunnolla, olette valmiit valloittamaan kisakentät!\nulkoasu Kati S. kuva Evgeni Dinev / FreeDigitalPhotos.net, Anthony Booth


Leirikoulut kulttuurin ja kielen opiskelijoille Ranskaan\nEtusivu » Rakennamme ryhmäsi Ranskaan » Leirikoulut Ranska\nLeirikoulut edistävät kielitaitoa ja ranskalaisen kulttuurin tuntemusta. Rakennamme Ranskaan leirikouluja jokaisen opettajan ja luokan toiveiden mukaan. Haluamme olla opettajan, vanhempien edustajan ja luokan tukena matkan suunnittelussa ja toteutuksessa. Kauttamme myös yksittäinen nuori voi lähteä kesällä NUORTEN KIELIKURSSILLE.\nKun luokka on lähdössä Ranskaan leirikouluun, niin mieti, mikä on matkan tarkoitus:\n– Osaavatko kaikki ranskaa, halutaanko leirikoulun aikana ottaa kielen oppitunteja ja onko tarkoitus päästä käyttämään kieltä oikeasti?\n– Onko tarkoituksena tutustua ennen kaikkea kulttuuriin (jos ryhmä ei ole ranskan luokka) ?\n– Onko matkalla jokin teema ja liittykö matka muuten oppisuunnitelmaan jollain tavalla?\n– Kuinka suuri on opettajan rooli? Kuinka monta vanhempaa tarvitaan mukaan auttamaan leirille?\nKäytämme ainoastaan Ranskan valtion hyväksymää järjestämistapaa leireille (Ministère Jeunesse et Sports) nuorille valvotuissa tiloissa. Hinta-arviot sivuillamme ovat ainoastaan suuntaa antavia. Kun suunnittelet omaa leiriä, annamme tarkennetun tarjouksen lähtöpäivien ja ryhmän koon mukaan. Esillä olevien kokonaisuuksien lisäksi teemme koko ajan uudenlaisia kokonaisuuksia luokan tarpeiden mukaan.\nCAP D’AIL RANSKAN RIVIERALLA\nSAINT MALO BRETAGNESSA\nCHAMONIX RANSKAN ALPEILLA – KESÄ- JA TALVIKOHDE\nMatkaesimerkkejä - Leirikoulut Ranska